title: E-st@r

text: e-st@r on vuonna 2011 laukaistava italialainen CubeSat. Sen kehitti Politecnico di Torinon opiskelijat. Se lentää ESAn Vega-kantoraketin ensilennolla.


title: E-st@r

text: Satelliitin piti alun perin kuljettaa myös pieni polttokenno, mutta sitä ei toteutettu. Satelliitin tavoitteet ovat asennonsäännön testaus ja materiaalitestejä avaruussäteilyssä.


title: Qataban

text: Qataban oli historiallinen valtio, joka kuului antiikin ajan "Arabia Felix" -alueeseen nykyisen Jemenin seudulla. Sen pääkaupunki oli Timna. Qataban oli aluksi Saban kuningaskunnan liittolainen, mutta valloitti myöhemmin osia Sabasta.


title: Hantsavitšy

text: Hantsavitšy () eli Gantsevitši () on pieni kaupunki Brestin alueen itäosissa Valko-Venäjällä ja nimi viittaa myös kaupungin mukaan nimettyyn hallintopiiriin. Kaupungin asukasluku oli 13 894 lokakuun 2009 väestönlaskussa. Koko hallinnollisessa piirissä asui tuolloin 31 170 ihmistä.


title: Hantsavitšy

text: Kantatie P13 yhdistää Hantsavitšyn etelässä itä-länsi-suuntaiseen M10-valtatiehen ja Luninetsiin. Hantsavitšystä pohjoiseen mentäessä P13 tuo yhteyden P43 kantatielle. Tätä kautta päästään eteenpäin kohti lähintä suurempaa kaupunkia, eli linnuntietä 50 kilometrin päässä luoteessa sijaitsevaa Baranavitšya. Koillisesta löytyvään Minskiin on linnuntietä liki 150 kilometriä.


title: Hantsavitšy

text: Rautatieasema "Gantsevitši" sijaitsee keskustan tuntumassa; kaupungin kautta kulkee päivittäin useita henkilöliikenteen junia. Hallintopiirissä on muitakin Valko-Venäjän rautateiden Baranavitšy–Luninets -rataosuuden seisakkeita tai asemia.


title: Dan Zetterström

text: Dan Zetterström (s. 1954) on ruotsalainen lintutieteilijä ja lintumaalari.


title: Dan Zetterström

text: Zetterström tunnetaan parhaiten "Birds of Europe", uusintapainoksena "Collins Birdguide", (Lintuopas – Euroopan ja Välimeren alueen linnut) teoksen kuvittajana yhdessä Killian Mullarneyn kanssa. Hän on myös suunnitellut ruotsalaisia postimerkkisarjoja.


title: Kosmoksen siruja

text: Kosmoksen siruja on vuonna 2010 julkaistu kokoelmakirja Esko Valtaojan aiemmin muualla julkaistuja tekstejä. Kirjan sisällöstä noin kaksi kolmasosaa on aiemmin julkaistuja ja loppu kolmasosa koostuu Valtaojan jälkisanoista. Kirja käsittelee suurimmaksi osaksi tähtitiedettä mutta sisältää myös muutamia uskontoa sivuavia artikkeleita. Kirjan kannessa on Nanna Suden maalaus "Raining Lights".


title: Patrick Carman

text: Patrick Carman on yhdysvaltalainen kirjailija. Hän syntyi 27.helmikuuta vuonna 1966. Hänen teoksiaan ovat mm. "Elyonin Maa", "Atherton" - sarja, "Elliotin Puisto" - sarja, "Luurankopuro" - sarja ja viides "39 Vihjettä" kirja.Kirja on Ryanin päiväkirja, jossa pitäisi selvittää mysteeri. Hänen kirjojaan on käännetty noin 24 kielelle.Kohua herättänyt kirja sai jopa vanhemman ikäpolven innostumaan siitä.


title: Josef Jennewein

text: Josef ”Pepi” Jennewein (21. marraskuuta 1919 St. Anton, Tiroli, Itävalta – 27. heinäkuuta 1943 Orjol, Neuvostoliitto) oli itävaltalainen alppihiihtäjä ja Luftwaffen lentäjä toisessa maailmansodassa.


title: Josef Jennewein

text: Jennewein kilpaili alppihiihdon MM-kisoissa vuonna 1939. Tuolloin hän voitti kultaa alppiyhdistetyssä ja hopeaa sekä pujottelussa että syöksylaskussa. Jennewein menestyi myös vuoden 1941 epävirallisissa MM-kisoissa, joissa hän voitti syöksyn ja alppiyhdistetyn.


title: Josef Jennewein

text: Jennewein aloitti lentämisen vuonna 1940 ja hän lähti rintamalle kesällä 1941. Hän saavutti 86 voittoa, kunnes katosi Oriolin lähellä käydyn taistelun jälkeen heinäkuussa 1943.


title: Zaidilaisuus

text: Zaidilaisuus on islamin šiialaisuuden suuntaus. Zaidilaiset erkanivat šiialaisten pääsuuntauksesta Kaksitoistašiialaisuudesta , koska he olivat eri mieltä viidennestä imaamista., joka on zaidilaisten mukaan Zayd ibn Ali, kun taas pääsuuntaus pitää viidentenä imaamina hänen veljeään Muhammad al-Baqiria.


title: Zaidilaisuus

text: Zaidilaisuutta esiintyy Pohjois-Jemenissä. Noin kolmannes jemeniläisitä on zaideja.


title: Evelyn Pinching

text: Evelyn Amie ”Evie” Pinching (18. maaliskuuta 1915 Norfolk – 24. joulukuuta 1988) oli brittiläinen alppihiihtäjä.


title: Evelyn Pinching

text: Pinching osallistui MM-kisoihin ensimmäistä kertaa vuonna 1935. Tuolloin hän oli viides pujottelussa, jonka lisäksi hän sijoittui neljänneksi sekä syöksylaskussa että alppiyhdistetyssä. Pinching voitti seuraavan vuoden kisoissa kultaa syöksystä ja alppiyhdistetystä sekä hopeaa pujottelusta. Hän osallistui myös olympialaisiin, joissa hän oli alppiyhdistetyssä yhdeksäs.


title: Murhat

text: Murhat on suomalaisen dark metal -yhtyeen Ajattaran kahdeksas studioalbumi, joka julkaistiin 2. helmikuuta 2011. Albumi oli Ajattaran kolmas ja viimeinen julkaisu, jolla soitti rumpuja vuonna 2012 kuollut Tonmi Lillman. Albumin julkaisun jälkeen yhtye lopetti toimintansa vuonna 2012, mutta aktivoitui uudelleen vuonna 2016.


title: Anton Seelos

text: Anton ”Toni” Seelos (4. maaliskuuta 1911 Seefeld in Tirol, Itävalta – 1. kesäkuuta 2006 Seefeld in Tirol) oli itävaltalainen alppihiihtäjä.


title: Anton Seelos

text: Seelos kilpaili MM-kilpailuissa vuodesta 1931 lähtien. Hän voitti historian ensimmäisissä MM-kilpailuissa vuonna 1931 hopeaa pujottelusta. Seelos oli seuraavana vuonna Cortina d’Ampezzossa pujottelussa neljäs, alppiyhdistetyssä viides ja syöksylaskussa kuudes. Hän sai ensimmäiset MM-kultamitalinsa Innsbruckissa 1933, kun hän voitti sekä pujottelun että alppiyhdistetyn. Seelos voitti samat lajit myös vuoden 1935 kilpailuissa Mürrenissä.


title: Alpo Keturi

text: Alpo Veikko Keturi (14. joulukuuta 1926 Seinäjoki – marraskuu 2008) oli suomalainen kuvataiteilija ja taidemaalari. Keturin vanhemmat olivat kultaseppä Bruno Keturi ja Hilja Keturi (o.s. Mäntylä). Alpo Keturi oli naimisissa Sanelma Keturin kanssa (o.s. Mattilainen). Lapsia heillä on kaksi.


title: Alpo Keturi

text: Keturi debytoi Seinäjoella vuonna 1950. Hän osallistui mm. Suomen taiteilijain näyttelyyn (1977), Valtakunnan näyttelyyn Jyväskylässä (1975, 1976), Suomen Kuvataidejärjestöjen Liiton näyttelyihin (1962, 1965, 1975), Waasa-ryhmän näyttelyyn (1976) ja Pohjalaisen taiteilijaliiton 40-vuotisjuhlanäyttelyyn Helsingissä (1983). Keturi osallistui Pohjalaisen taiteilijaliiton kiertonäyttelyyn Ruotsissa. Keturi piti lukuisia yksityisnäyttelyitä Seinäjoella sekä taidenäyttelyt Helsingissä, Tampereella ja Kauhajoella.


title: Alpo Keturi

text: Keturin taidetta on muun muassa Nelimarkka-museossa, Seinäjoen kaupungin kokoelmissa, Pohjanmaan historiallisessa museossa ja Etelä-Pohjanmaan kl:llä. Hän teki lukuisia muotokuvia.


title: Alpo Keturi

text: Alpo Keturille myönnettiin Seinäjoen kaupungin kulttuuripalkinto vuonna 1979. Keturi suunnitteli Etelä-Pohjanmaan maakuntaliiton teettämän Väinö Tuomaala -mitalin.


title: Laura Rautanen

text: Laura Elina Rautanen (s. 13. helmikuuta 1988) on suomalainen korkeushyppääjä. Hän edustaa Vilppulan Veikkoja ja häntä valmentaa Jaakko Vainikainen.


title: Laura Rautanen

text: Kalevan kisoissa Rautanen on saavuttanut kultaa 2013, hopeaa 2015 sekä pronssia 2010, 2012 ja 2016. Sisäratojen SM-kilpailuissa hän on saanut kultaa 2011 ja 2015 ja hopeaa 2012 ja 2013. Hän on saavuttanut sisäradoilla lisäksi SM-pronssia viisiottelussa 2016. Vuonna 2010 hän sijoittui toiseksi naisten korkeushypyn Eliittikisasarjassa. Hänen ennätyksensä on sisäradoilla 187 cm ja ulkoradoilla 186 cm. Vuonna 2014 hän saavutti Ruotsi-ottelun lajivoiton.


title: Laura Rautanen

text: Rautanen on opinnäytetyönään kirjoittanut Vilppulan Veikkojen 80-vuotishistoriikin.


title: Inge Wersin-Lantschner

text: Inge Wersin-Lantschner (26. tammikuuta 1905 Innsbruck – 16. kesäkuuta 1997 Innsbruck) oli itävaltalainen alppihiihtäjä.


title: Inge Wersin-Lantschner

text: Wersin-Lantschner osallistui MM-kisoihin alusta lähtien, sillä hän oli mukana jo ensimmäisissä kisoissa 1931. Tuolloin hän voitti hopeaa pujottelusta hävittyään brittiläiselle Esme Mackinnonille. Wersin-Lantschner voitti seuraavan vuoden kisoissa hopeaa syöksylaskusta ja alppiyhdistetystä, jonka lisäksi hän sijoittui kuudenneksi pujottelussa. Innsbruckin kisoissa 1933 hän oli ylivoimainen, sillä hän voitti jokaisen kilpailun.


title: Philipp Schörghofer

text: Philipp Schörghofer (s. 20. tammikuuta 1983) on itävaltalainen alppihiihtäjä.


title: Philipp Schörghofer

text: Nuorten MM-kisoissa vuonna 2003 Schörghofer sai suurpujottelussa pronssia. Val d'Isèren MM-kisoissa 2009 hän sijoittui suurpujottelussa neljänneksitoista ja Vancouverin olympialaisissa 2010 kahdenneksitoista. Garmisch-Partenkirchenin MM-kisoissa 2011 hän otti hopeaa joukkuekilpailussa ja pronssia suurpujottelussa. Schladmingin MM-kilpailuissa 2013 hän voitti joukkuekilpailussa kultaa ja oli suurpujottelussa kahdeksas. Vailin / Beaver Creekin MM-kilpailuissa 2015 hän sai niin ikään joukkuekilpailussa kultaa. Suurpujottelussa hän oli kymmenes. Sankt Moritzin MM-kilpailuissa 2017 hän sijoittui suurpujottelussa viidenneksi.


title: Philipp Schörghofer

text: Schörghoferin ensimmäinen kilpailu alppihiihdon maailmancupissa oli Alta Badian suurpujottelussa 17. joulukuuta 2006. Ensimmäisen pistesijansa hän saavutti joulukuussa 2007 Bad Kleinkirchheimin suurpujottelussa oltuaan kahdeksastoista. Ensimmäisen palkintokorokepaikkansa Schörghofer saavutti Garmisch-Partenkirchenin suurpujottelussa maaliskuussa 2010 sijoittumalla kolmanneksi. Ensimmäisen voittonsa hän otti kaudella 2010–2011 Hinterstoderin suurpujottelussa. Kaudella 2011–2012 Schörghofer oli Söldenin ja Alta Badian suurpujotteluissa kolmas. Kaudella 2015–2016 hän sijoittui Kranjska Goran suurpujottelussa toiseksi ja 2016–2017 Adelbodenin suurpujottelussa kolmanneksi.


title: Muurahaissapelikolibri

text: Muurahaissapelikolibri ("Campylopterus ensipennis") on eteläamerikkalainen kiitäjälintu. Sen esiintymisalue käsittää Venezuelan koillisosan Cordillera de Caripen ja Parian niemimaan, sekä Tobagon. Esiintyminen Trinidadissa on kyseenalaista. William John Swainson kuvaili lajin holotyypin vuonna 1822.


title: Sirppisapelikolibri

text: Sirppisapelikolibri ("Campylopterus falcatus") on eteläamerikkalainen kiitäjälintu. Sen esiintymisalue ulottuu Venezuelan pohjoisrannikolta Andien itärinteitä seuraillen etelään Ecuadorin koillisosaan. William John Swainson kuvaili lajin holotyypin Venezuelan pohjoisosista vuonna 1821.


title: Strand (Norja)

text: Strand on rannikkokunta Norjassa, Rogalandin läänissä. Sen rajanaapureita ovat Hjelmeland ja Forsand. Vesialueensa osalta kunta rajoittuu Sandnesiin, Stavangeriin, Rennesøyhin ja Finnøyhin.


title: Strand (Norja)

text: Kunnan alue käsittää Fognavuono/Årdalsvuonon ja Idsevuonon välisen niemimaan, Idsevuonon eteläpuolisen maa-alueen sekä useita saaria. Suurimmat saaret ovat Idse (5,2 km²), Idsal (3,2 km²) ja Hidle (1,4 km²). Kunnan asutus on enimmäkseen keskittynyt niemimaan rannikoille, erityisesti kunnan kahteen taajamaan, jotka ovat Jørpelandin kaupunki (5537 as., 2005) sekä Tau (2548 as.).


title: Ammunta kesäolympialaisissa 1952 – miesten 300 metrin vapaakiväärin moniasentokilpailu

text: Helsingin olympiakisojen 300 metrin vapaakiväärin 3 x 40 laukauksen ammuntaan osallistui 32 ampujaa 18 eri maasta. Kilpailu suoritettiin sunnuntaina 27. heinäkuuta kymmenen laukauksen sarjoina. Ensiksi ammuttiin 40 laukausta makuulta, sitten polvelta ja lopuksi pystystä. Mitalit jaettiin vain yhteistuloksen perusteella. Anatoli Bogdanovin voittotulos 1 123 oli uusi olympiaennätys. Sveitsin Robert Burchler puolestaan ampui polviasennosta maailmanennätyksen 381 ja otti yhteispisteillään olympiahopeaa.


title: Kolumbiansapelikolibri

text: Kolumbiansapelikolibri ("Campylopterus phainopeplus") on Kolumbian kotoperäinen kiitäjälintu. Sen esiintymisalue käsittää Sierra Nevada de Santa Martan vuoriston koillis- ja etelärinteet Kolumbian koillisosassa. Osbert Salvin ja Frederick DuCane Godman kuvailivat lajin holotyypin Sierra Nevada de Santa Martalta vuonna 1879.


title: Tuhkasapelikolibri

text: Tuhkasapelikolibri ("Campylopterus villaviscensio") on eteläamerikkalainen kiitäjälintu. Sen esiintymisalue käsittää Kolumbian eteläosan, Ecuadorin itäosan ja Perun koillisosan. Jules Bourcier kuvaili lajin holotyypin Ecuadorin Naposta vuonna 1851.


title: Suldal

text: Suldal on Norjan kunta Rogalandin läänissä. Sen rajanaapureita ovat pohjoisessa Sauda, Etne ja Odda, idässä Vinje ja Bykle, etelässä Hjelmeland sekä lännessä Vindafjord. Vindavuonon toisella puolella sijaitsevat Finnøyn ja Tysværin kunnat.


title: Suldal

text: Suldal on pinta-alaltaan Rogalandin läänin suurin kunta. Hallintokeskus sijaitsee Sandin taajamassa. Muita tärkeitä kyliä ovat Suldalsosen, Erfjordin ja Jelsan kirkonkylät sekä Nesflaten. Kunnan alueelle on rakennettu useita vesivoimalaitoksia.


title: Friedl Däuber

text: Friedl Däuber (5. tammikuuta 1911 Berchtesgaden – 1. toukokuuta 1997) oli saksalainen alppi- ja maastohiihtäjä. Hän edusti seuratasolla SK Berchtesgadenia.


title: Friedl Däuber

text: Däuber osallistui alppihiihdossa kaksiin ensimmäisiin MM-kisoihin. Hän sai vuoden 1931 kisoissa pujottelusta pronssia ja voitti samassa lajissa kultaa seuraavana vuonna. Däuber kilpaili maastohiihdon MM-kisoissa vuonna 1933, jolloin hän sijoittui 18 kilometrin matkalla kuudenneksi. Hän oli samalla matkalla 29. Garmisch-Partenkirchenin olympialaisissa 1936. Däuber oli samoissa kisoissa maansa kuudenneksi sijoittuneessa 4 × 10 kilometrin viestijoukkueessa.


title: Vuorisapelikolibri

text: Vuorisapelikolibri ("Campylopterus duidae") on eteläamerikkalainen kiitäjälintu. Sen esiintymisalue käsittää Venezuelan eteläosan ja läheiset alueet Brasiliasta. Lajista tunnetaan kaksi alalajia. Frank Chapman kuvaili lajin holotyypin Venezuelan Mount Duidalta vuonna 1929.


title: Tysvær

text: Tysvær on Norjan kunta Rogalandin läänissä. Sen rajanaapureita ovat pohjoisessa Sveio ja Vindafjord sekä etelässä Karmøy ja Haugesund. Boknavuonon takana idässä sijaitsee Suldal sekä eteläpuolella Finnøy ja Bokn.


title: Tysvær

text: Asutus on jonkin verran keskittynyt kunnan luoteisosaan, Haugesundista itään, jossa sijaitsevat kunnan hallintokeskus Aksdal sekä Førdesfjordenin taajama. Muualla on suhteellisen tasaisesti levinnyttä asutusta, tärkeimpinä keskuksina Nedstrandin taajama sekä Tysværvågin kylä.


title: Seisomateline

text: Seisomateline on pystyasennon harjoitusväline liikuntavammaiselle henkilölle. Apuväline soveltuu henkilölle, jonka kyky pysyä pystyssä on heikentynyt ja jolle alaraajojen kuormittaminen on hyödyksi. Laite toimii mekaanisesti tai sähköisesti. Joissakin seisomatelineissä on pyörät, jotka helpottavat liikuttelua.


title: Seisomateline

text:
Seisomatelineen käyttö mahdollistaa hyvän tasapainoisen seisoma-asennon, parantaa lantion, polvien ja nilkkojen liikeratoja, ehkäisee liiallisesta istumisesta johtuvaa kipua, parantaa verenkiertoa, vähentää lihasjännitystä ja spastisuutta, parantaa sisäelinten ja virtsarakon toimintaa, edistää ruoansulatusta, lisää vartalon toiminnallisuutta, kehittää seisomiskykyä ja vahvistaa luustoa.
Seisomatelinettä suositellaan käytettäväksi päivittäin.


title: Hengchunin maanjäristys 2006

text: Hengchunin maanjäristys tapahtui 26. joulukuuta 2006 klo 20.25 paikallista aikaa. Järistyksen keskus sijaitsi Hengchunin kaupungissa Pingtungin maakunnassa 22,8 kilometriä Taiwanin saaresta kaakkoon. Järistyksen hyposentrumi sijaitsi 21,9 kilometrin syvyydessä Etelä-Kiinan meren ja Filippiinienmeren yhdistävässä Luzoninsalmessa.


title: Hengchunin maanjäristys 2006

text: Järistyksen voimakkuudesta on eroavia arvioita. Taiwanin säävirasto arvioi järistyksen suuruudeksi 7,0 magnitudia, Yhdysvaltain USGS 7,1 magnitudia, ja Hongkongin observatorio ja Japanin meteorologinen instituutti 7,2 magnitudia. Taiwanin virallinen uutistoimisto arvioi voimakkuudeksi 7,4 magnitudia. Maanjäristyksessä kuoli kaksi henkilöä ja loukkaantui 42. Rakennusten vahingoittumisen lisäksi myös useita merenalaisia tietoliikennekaapeleita vaurioitui, mikä aiheutti häiriöitä eri puolille Aasiaa.


title: Wii Fit Plus

text: Wii Fit Plus on Nintendo EAD:n kehittämä ja Nintendon julkaisema kuntoilupeli, joka on jatko-osa pelille "Wii Fit". Peli julkaistiin Wii-pelikonsolille lokakuussa 2009. "Wii Fit Plus" esiteltiin ensimmäisen kerran E3-messuilla 2. kesäkuuta 2009. "Wii Fit Plus" sisältää 15 uutta tasapaino- ja aerobilajia ja kuusi uutta voimaharjoittelu- ja joogalajia. Uusi pelin sisältämä ominaisuus on kalorienpolttolaskuri.


title: Wii Fit Plus

text: Peliä pelataan Wii Balance Board -tasapainolaudalla. Monia lajeja voi pelata vain yksinpelinä. Pelistä löytyy myös lajeja, joita voi pelata jopa kahdeksan pelaajaa.


title: Wii Fit Plus

text: Peli sai pääosin positiivisia arvosteluja arvostelijoilta. IGN antoi pelille arvosanaksi 8,2. GameTrailers antoi arvosanaksi 7,5/10. GameSpot antoi myös sille arvosanaksi 7,5/10. Official Nintendo Magazine antoi sille arvosanaksi 91 %. 1UP antoi arvosanaksi A-:n. X-Play antoi sille arvosanaksi 4/5. Kuukautta myöhemmin pelin julkaisusta peliä oli myyty maailmanlaajuisesti yhteensä 2,16 miljoonaa kappaletta ja huhtikuuhun 2011 mennessä 18,49 miljoonaa kappaletta.


title: Mesikolibri

text: Mesikolibri ("Florisuga mellivora") on neotrooppisen alueen kiitäjälintu. Sen esiintymisalue ulottuu Meksikon eteläosista Keski-Amerikkaan, ja Etelä-Amerikassa Kolumbiasta etelään Ecuadorin länsiosaan, Perun kaakkoisosaan ja Pohjois-Boliviaan, sekä itään Venezuelaan, Trinidad ja Tobagoon, Guyanaan, Surinameen, Ranskan Guayanaan ja Amazonin alueelle Brasiliaan. Lajista tunnetaan kaksi alalajia. Carl von Linné kuvaili lajin holotyypin Surinamesta vuonna 1758.


title: Utsira

text:
Utsira on Norjan kunta ja saari Rogalandin läänissä, noin 18 km Karmøystä länteen. Se on väkiluvultaan maan pienin ja pinta-alaltaan toiseksi pienin kunta.
Kunnan hallinto, koulu, yritykset ja posti sijaitsevat Nordvågenin ja Sørvågenin kylien välillä olevalla tieosuudella. Saarelle on päivittäinen julkinen veneyhteys Haugesundista.


title: Utsira

text: Utsira on saari 18 km Karmøystä länteen. Saaren maisemaa hallitsevat matalat, tuulenpieksämät kallioiset mäet, korkeimpina 71 metriä korkea Araseto ja 65 m korkea Børgje idässä. Saaren läpi kulkee pohjois-etelä -suunnassa laakso, jossa ilmasto-olosuhteet ovat suosiollisemmat kuin muualla saarella ja sijaitseekin valtaosa kunnan maatalousmaasta ja rakennuksista.


title: Utsira

text: Laakson päissä sijaitsevat Utsiran kaksi satamaa, Nordvågen pohjoisessa ja Sørvågen etelässä. Niitä yhdistää toisiinsa kahden kilometrin pituinen tie.


title: Utsira

text: Utsira on tunnettu erilaisten lintulajien suuresta määrästä muuttoaikana. Spannholmanen saari Utsirasta lounaaseen on lintujensuojelualuetta.


title: Utsira

text: Utsirasta löytyy erilaisia muinaismuistoja. Vestremarkassa on merkitty reitti, joka kulkee kansainvaellusajalta peräisin olevien talojen jäänteiden vierestä. Saaren puinen pitkäkirkko on rakennettu vuonna 1785.


title: Utsira

text: Utsiran kunta perustettiin vuonna 1924 erottamalla se Torvastadin kunnasta. Kunnan rajat ovat siitä lähtien pysyneet muuttumattomina. Utsira oli ensimmäinen norjalainen kunta, jossa kunnanvaltuuston enemmistö oli naisia (11 naista ja yksi mies), ja jossa samalla oli myös Norjan ensimmäinen kunnanvaltuuston naispuheenjohtaja, Åsta Helgesen (1926-1928).


title: Utsira

text: Kunnan väkiluku oli vuoden 2018 alussa 208.Suurin ulkomaalaissyntyisten ryhmä kunnassa olivat filippiiniläiset, joita oli 6 henkeä. Muita ulkomaalaissyntyisiä väestöryhmiä olivat vietnamilaiset (5 henkeä) ja somalit (3).


title: Utsira

text: Vuonna 2017 oli 78,4% väestöstä Norjan kirkon jäseniä. Muihin uskonnollisiin tai katsomuksellisiin yhdyskuntiin kuului 6,7% väestöstä. Norjan kirkolla on paikkakunnalla yksi seurakunta (sokn). Seurakunta kuuluu Stavangerin hiippakunnan Haugalandin rovastikuntaan. Seurakuntia ovat:


title: Utsira

text: Utsiran kunnanvaltuustossa on 11 jäsentä. Vuosina 2015-2019 valtuustossa ei ole yhtään puolueiden edustajia, vaan 6 edustaa "Utsira Fellesliste":ä ja viisi "Utsira Bygdeliste":ä. Puheenjohtajana toimii kunnanjohtaja Marte Eide Klovning, joka edustaa Utsira "Fellesliste":ä, samoin kuin varapuheenjohtaja Tor Erling Skare.


title: N-butyyliamiini

text: N-butyyliamiini on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritön neste, jolla on tunnusomainen haju ja se on helposti syttyvää ja muuttuu väriltään keltaiseksi seisoessaan. N-butyyliamiini on heikko emäs. Sen kemiallinen kaava on CHN ja rakennekaava CH(CH)NH. N-butyyliamiinista käytetään myös nimiä "butyyliamiini", "1-aminobutaani", "1-butanamiini" tai "monobutyyliamiini".


title: N-butyyliamiini

text: N-butyyliamiinin moolimassa on 73,14 g/mol, sulamispiste –50 °C, kiehumispiste 78 °C, suhteellinen tiheys (neste) 0,74 g/cm (vesi = 1,0 g/cm), taitekerroin 1,4-1,402, leimahduspiste –12 °C c.c., itsesyttymislämpötila 312 °C ja CAS-numero 109-73-9. Aine sekoittuu veteen.


title: N-butyyliamiini

text: N-butyyliamiinin isomeereja ovat isobutyyliamiini, sek-butyyliamiini ja tert-butyyliamiini.


title: N-butyyliamiini

text: Butyyliamiinia valmistetaan ammoniakin ja butanolin tai 1-klooributaanin välisellä reaktiolla. Yhdistettä käytetään valmistettaessa värejä, emulgaattoreita, lääkkeitä, kuten tolbutamidia, maatalouskemikaaleja, kuten sienentorjunta-aine benomyyliä ja vulkanoinninkiihdyttimiä kuten dibutyylitioureaa.


title: Vammantuottamus

text: Vammantuottamus on rikos, jossa syyllinen aiheuttaa huolimattomuudellaan toiselle vakavuudeltaan ei-vähäisen ruumiinvamman tai sairauden.


title: Vammantuottamus

text: Rikoksesta tuomitaan sakkoon tai vankeuteen enintään kuudeksi kuukaudeksi.


title: Vammantuottamus

text: Jos ruumiinvamma tai sairaus on aiheutettu törkeällä huolimattomuudella ja rikos on myös kokonaisuutena arvostellen törkeä, rikoksentekijä tuomitaan törkeästä vammantuottamuksesta sakkoon tai vankeuteen enintään kahdeksi vuodeksi.


title: Vammantuottamus

text: Vammantuottamusta kovempi rikos on kuolemantuottamus.


title: Vammantuottamus

text: Suomen käräjäoikeudet tekivät vuosina 2009–2012 noin vuosittain 200 ratkaisua (189–229 kpl/vuosi) rikostapauksissa, joista vakavin syyte oli vammantuotamus tai törkeä vammantuottamus. Syytteistä rikosnimike hyväksyttiin vuosittain 164–188 tapauksessa ja hylättiin noin 10 prosentissa tapauksista.


title: Munkkikolibri

text: Munkkikolibri ("Florisuga fusca") on neotrooppisen alueen kiitäjälintu. Sen esiintymisalue ulottuu Brasilian itäosista Paraguayn kaakkoisosiin, Koillis-Argentiinaan ja Uruguayn pohjoisosiin. Louis Jean Pierre Vieillot kuvaili lajin holotyypin Brasiliasta vuonna 1817.


title: Otto Furrer

text: Otto Furrer (19. lokakuuta 1903 Zermatt – 26. heinäkuuta 1951) oli sveitsiläinen alppihiihtäjä, sotilaspartiohiihtäjä ja hiihtäjä. Hän edusti seuratasolla Skiclub Zermattia.


title: Otto Furrer

text: Furrer oli mukana St. Moritzin olympialaisissa 1928 näytöslajina mukana olleessa sotilaspartiohiihdossa ja hiihdon 18 kilometrin kilpailussa, jossa hän oli kahdeskymmenesensimmäinen. Hän kilpaili myöhemmin alppihiihdossa, jossa hän voitti viisi MM-mitalia. Furrer sai kisoista yhden kultaisen, kaksi hopeista ja kaksi pronssista mitalia.


title: Otto Furrer

text: Furrer oli sivuosassa vuonna 1928 ilmestyneessä elokuvassa "Der Kampf ums Matterhorn". Hän kuoli Matterhornilla sattuneessa onnettomuudessa vuonna 1951.


title: Manchester (Etelä-Dakota)

text: Manchester oli pieni asutuskeskus Kingsburyn piirikunnassa Etelä-Dakotan osavaltion keskiosassa Yhdysvalloissa. Sen keskusta tuhoutui täydellisesti 24. kesäkuuta 2003, kun siihen iski F4-voimakkuuden tornado. Kylästä on sen jälkeen tullut aavekaupunki.


title: Manchester (Etelä-Dakota)

text: Useiden muiden samalta aikakaudelta peräisin olevien Etelä-Dakotan kylien tapaan Manchester perustettiin Chicago and North Western Railwayn asemakyläksi, ja sen kautta kulkivat niin länteen suuntaavat uudisasukkaat kuin itään matkalla olleet viljatuotteet. Kylään perustettiin postitoimisto 29. kesäkuuta 1881, ja se nimettiin ensimmäisen postimestarin, C. H. Manchesterin mukaan.


title: Manchester (Etelä-Dakota)

text: Rautatie toi mukanaan nopean kehitysaallon, jonka aikana kaupunkiin perustettiin lukuisia koteja, kaupungintalo, kauppoja, talleja, saha, kaksi viljasiiloa, rautatieasema, ravintola, pankki, hotelli, sanomalehti, sekä myöhemmin korjaamo, sepän paja, kaksi kirkkoa ja useita kouluja..


title: Manchester (Etelä-Dakota)

text: Grace Ingalls, kirjailija Laura Ingalls Wilderin sisar, vietti huomattavan osan elämästään Manchesterissa, jossa hän työskenteli opettajana. Myös hänen vanhempi sisarensa Mary asui Manchesterissa sisarensa taloudessa. Laura Ingalls Wilder vietti nuoruutensa viiden kilometrin päässä sijaitsevassa De Smetissä.


title: Manchester (Etelä-Dakota)

text: 1900-luvulla CNW:n rautatielinja menetti merkitystään ja kuljetusmäärät hiipuivat, jolloin Manchesterin kehitys pysähtyi ja monet muuttivat pois kaupungista. Negatiivinen kehitys jatkui suureen lamaan saakka, jonka aikana rautatie oli käytännössä suljettuna liikenteeltä ja Manchesterin asukkaat joutuivat muuttamaan kaupungista toimeentulon perässä. Edes 1930-luvulla kaupungin sivuitse rakennettu maantie ei saanut kaupungin väkilukua nousuun. Muutamia jäljelle jääneitä perheitä lukuun ottamatta asukkaat muuttivat läheisiin kehittyneisiin kaupunkeihin, kuten De Smetiin sekä Huroniin.


title: Manchester (Etelä-Dakota)

text: Kaupungin väkiluku väheni tasaisesti kunnes jäljelle jäi alle sadan hengen ydinjoukko. Suurin osa aktiivisista maa- ja karjatiloista sijaitsi varsinaisen kaupungin ulkopuolella. Rautatieyhtiö CNW ilmoitti vuonna 1986 aikomuksensa lakkauttaa rautatie pysyvästi ja lopetti rautatien kunnossapidon. Vuoteen 2003 mennessä kaupungin rakennuksista oli jäljellä kymmenkunta, näistä kaksi toimivia yrityksiä.


title: Manchester (Etelä-Dakota)

text: 24. kesäkuuta 2003 raivonnut supersolu-ukkosmysky synnytti useita tornadoja itäisen Etelä-Dakotan alueella. Näistä Manchesteriin iskenyt F4-voimakkuudeen tornado kasvoi halkaisijaltaan 800–1600-metriseksi ennen kuin se osui kaupunkiin.


title: Manchester (Etelä-Dakota)

text: Tornadoon liittynyttä mesosyklonia seurasivat lukuisat meteorologit sekä myrskyharrastajat. Tornadon reitille asetettiin pieni luotain, ja myrskyn keskus kulki suoraan luotaimen yli. Luotaimesta saatiin ennätysmäisiä meteorologisia mittaustuloksia. Luotain ilmoitti yli 116 m/s:n tuulennopeuksista, ja barometrinen paine putosi noin 100 millibaria lähellä myrskyn keskusta. Arvioiden mukaan tuulennopeus EF4-voimakkuuden tornadossa on 74–89 metriä sekunnissa.


title: Manchester (Etelä-Dakota)

text: Manchester oli pieni ja tiiviisti rakennettu kaupunki US Highway 14:n ja 425th Avenuen risteyksessä Kingsburyn piirikunnan maatalousalueella keskellä laajaa viljelysaluetta. Tornado iski kaupunkiin pohjoisesta aiheuttaen voimakkaan F3- ja heikon F4-myrskyn vahinkoja. Myrskyn voimakkuus oli riittävä tuhoamaan kourallisen kaupungissa olleista vanhoista rakennuksista, postitoimiston mukaan lukien, sekä useita valtatien varrella sijainneita rakennuksia. Yhä Manchesterissa asuneiden onneksi tornado iski päiväsaikaan, jolloin kaupungissa ei ollut ketään. Kingsburyn piirikunnan sheriffin mukaan kaupungin keskustassa asui tapahtuma-aikaan ainoastaan muutamia perheitä, jotka eivät olleet kotonaan myrskyn iskiessä.


title: Manchester (Etelä-Dakota)

text: Vuonna 2010 Manchesterin keskusta-alue oli tyhjä ja hylätty, ainoastaan rakennusten perustukset ovat jäljellä. Manchesterin kaupungin keskustassa sijainnut kuuluisa pumppukaivo on säilynyt lähes ehjänä huolimatta siitä, että tornado kulki lähes suoraan sen ylitse. Kaikki 1800-luvun lopulla keskustaan istutetut puut kaatuivat myrskyssä. Kaupungin jälleenrakentamisesta ei ole suunnitelmia, ja postitoimiston tuhoutuminen muutamien jäljelle jääneiden asukkaiden poismuuton ohella muutti Manchesterin luonnonkatastrofin aiheuttamaksi aavekaupungiksi.


title: Manchester (Etelä-Dakota)

text: Siitä huolimatta että kaupunki on asumaton, useat entiset asukkaat ovat myrskyn jälkeen asettuneet asumaan maanviljelysalueelle De Smetin ja Iroquoisin väliselle alueelle sekä läheisiin asutuskeskuksiin. Kaupunkia ei kuitenkaan ole poistettu kartalta, sillä sillä on edelleen hallinnollinen rooli, ja se toimii myös seuraavan väestönlaskennan paikkakuntana.


title: Manchester (Etelä-Dakota)

text: 25. kesäkuuta 2007 aavekaupungin keskustaan pystytettiin graniitista veistetty muistomerkki kaupungin ja sen asukkaiden muistoksi.


title: Vindafjord

text: Vindafjord on Norjan kunta Rogalandin läänissä. Sen rajanaapureita ovat lounaassa Tysvær, kaakossa Suldal ja idässä Etne. Kunnan vesialueet rajoittuvat Sveioon lännessä, Stordiin luoteessa ja Kvinnheradiin koillisessa.


title: Vindafjord

text: Kunnan hallintokeskus on Ølensjøenin taajama. Asutus on jakautunt tasaisesti kuntaa ympäröivien vuonojen laitamille, joilla sijaitsevat myös Sandeidin, Vikedalin, Skjoldin ja Ølensvågin taajamat.


title: Vindafjord

text: Kunta sai nykyiset rajansa vuonna 2006, jolloin aikaisempi Ølenin kunta liittyi Vindafjordiin. Ølen kuului vuoteen 2002 saakka Hordalandin lääniin ja sen entinen alue lasketaan edelleen Sunnhordlandin alueeseen. Vindafjordin kunta oli perustettu 1965, jolloin Sandeid ja suurimmat osat Imslandia, Vikedalia, Vatsia ja Skjoldia muodostivat uuden kunnan. Suurin osa Vikebygdin kuntaa oli puolestaan liittynyt Ølenin kuntaan 1964. Nykyinen Vindafjordin kunta muodostuu siten seitsemästä aikaisemmasta kunnasta ja kuntakeskuksesta.


title: Iso-orvokkikolibri

text: Iso-orvokkikolibri ("Colibri coruscans") on neotrooppisen alueen kiitäjälintu. Sen esiintymisalue ulottuu Kolumbiasta ja Venezuelasta Guyanan eteläosaan, Pohjois-Brasiliaan, Ecuadoriin, Peruun, Boliviaan, Luoteis-Argentiinaan, sekä mahdollisesti Chilen pohjoisosaan. Lajista tunnetaan kaksi alalajia. John Gould kuvaili lajin holotyypin Etelä-Amerikasta vuonna 1845.


title: YK:n ihmisoikeuskomitea

text: YK:n ihmisoikeuskomitea on 18 riippumattoman asiantuntijan muodostama elin, jonka tehtävänä on valvoa Yhdistyneiden kansakuntien (YK) kansalaisoikeuksia ja poliittisia oikeuksia koskevan yleissopimuksen noudattamista.


title: YK:n ihmisoikeuskomitea

text: Kuka tahansa voi tehdä ihmisoikeuskomitealle valituksen jos katsoo yleissopimuksen takaamia oikeuksiaan rikotun. Myös valtiot voivat tehdä valituksen toisistaan.


title: YK:n ihmisoikeuskomitea

text: Jäsenvaltioiden tulee myös määräajoin raportoida ihmisoikeuskomitealle siitä, miten ovat panneet sopimuksen määräykset täytäntöön.


title: YK:n ihmisoikeuskomitea

text: Komitea kokoontuu Genevessä ja New Yorkissa yleensä kolmesti vuodessa.


title: YK:n ihmisoikeuskomitea

text: YK:n ihmisoikeuskomitean verkkosivut


title: Rusko-orvokkikolibri

text: Rusko-orvokkikolibri ("Colibri delphinae") on neotrooppisen alueen kiitäjälintu. Sen esiintymisalue ulottuu Guatemalasta ja Belizestä Kolumbiaan, josta etelään Ecuadorin länsiosaan, Perun itäosaan ja Bolivian pohjoisosaan, sekä itään Venezuelaan, Trinidadiin, Guyanaan ja Brasilian pohjois- ja itäosiin. René Primevère Lesson kuvaili lajin holotyypin Kolumbian Santa Fé de Bogotásta vuonna 1839.


title: Johan Martin Jakob af Tengström

text: Johan Martin Jakob af Tengström (10. marraskuuta 1821 Turku – 25. joulukuuta 1890 Lohja) oli suomalainen lääkäri, perhosiin erikoistunut hyönteistieteilijä ja Tengström-suvun jäsen.


title: Johan Martin Jakob af Tengström

text: Tengströmin vanhemmat olivat professori Johan Magnus af Tengström ja Hedvig Gustafva Charlotta Prytz. Tengström innostui hyönteisistä jo nuorukaisena ja sai siihen kannustusta myös opettajaltaan Carl Reinhold Sahlbergiltä ja toveriltaan William Nylanderilta.


title: Johan Martin Jakob af Tengström

text: Hän teki useita hyönteisten keruumatkoja eri puolille Suomea ja Venäjän Karjalaan. Vuosina 1848 ja 1849 hän osallistui maailmaympäryspurjehdukselle, keräten perhosia muun muassa Jaavalta ja Pohjois-Amerikasta. Hän toimi yliopiston elänmuseon amanuenssina vuodesta 1845 vuoteen 1852. Vuonna 1851 hän oli valmistunut kirurgian maisteriksi ja toimi siitä lähtien aina vuoteen 1879 saakka Käkisalmen lääkärinä, vuodesta 1862 alkaen hänet oli nimitetty piirilääkäriksi. Vuodesta 1879 vuoteen 1890 hän oli piirilääkäri Lohjalla.


title: Johan Martin Jakob af Tengström

text: Tengströmin huomattavimpia tutkimuksia, jotka koskivat perhosia, ovat "Bidrag till Finland fjärilfauna" (1847), "Geometridae, Crambridae et Pyralidae Faunae Fennicae" (1859), "Anmärkningar och tillägg till Finlands småfjärilfauna" (1859) sekä "Catalogus lepidepterorum faunae Fenniae praecursoris" (1869). Tengström keräsi noin 3500 kotimaista ja ulkomaista perhosta käsittävän kokoelman, joka ostettiin yliopistolle.


title: Johan Martin Jakob af Tengström

text: Tengströmin ensimmäinen puoliso vuodesta 1855 oli Karolina Wilhelmina Dorrendorff (k. 1863) ja toinen puoliso vuodesta 1865 Maria Amalia Keldan (k. 1930). Metsänhoitaja Magnus af Tengström (s. 1866) oli Tengströmin poika toisesta avioliitosta.


title: Chilenaraukaria

text: Chilenaraukaria ("Araucaria araucana") on Chilessä ja Lounais-Argentiinassa (Neuquénin maakunnassa) luontaisena kasvava ikivihreä puu. Puulla on lonkeromaiset oksanhaarat, joissa on kolmiomaiset, jäykät ja teräväkärkiset lehdet. Se on kaksikotinen, joten hede- ja emikävyt ovat eri yksilöissä. Alkuperäisillä kasvualueilla puun ennätyskorkeus on jopa 50 metriä. Erikoisen kasvutapansa vuoksi laji on suosittu koristekasvina esimerkiksi Euroopassa.


title: Chilenaraukaria

text: Chilenaraukaria on uhanalaisuudeltaan erittäin uhanalainen, koska sen todellinen levinneisyysalue on enää 392,51 neliökilometriä ja se on vähenemään päin ja pirstoutunut.


title: Chilenaraukaria

text: Araukarioiden suvussa chilenaraukarian lähin sukulainen on toinen kahdesta Etelä-Amerikassa kasvavasta lajista, parananaraukaria ("Araucaria angustifolia").


title: Koptilaiskatolinen kirkko

text: Koptilaiskatolinen kirkko on aleksandrialaista liturgiaa noudattava kirkko, joka on suorassa pyhässä yhteydessä paavinistuimen kanssa ja näin ollen osa maailmanlaajuista katolista kirkkoa. Yksistään Egyptissä kirkolla on 163 000 jäsentä (2010)..


title: Koptilaiskatolinen kirkko

text: Koptilaiskatolilaiset muodostavat koptien katolisen vähemmistön, jonka olemassaolo perustuu skismaan vanhemman ja suuremman koptilais-ortodoksisen kirkon kanssa. Koptilaiskatolinen kirkko muodostaa oman patriarkaattinsa katolisen kirkon sisällä Pyhän istuimen alaisuudessa ja sitä johtaa tällä hetkellä patriarkka Antonios I Naguib, joka tuli Stephanos II Ghattasin seuraajaksi vuonna 2005. Patriarkaatin virastot sijaitsevat Kairossa. Pääkirkko "Egyptin Neitsyt Marian katedraali" (Our Lady of Egypt) sijaitsee Nasr Cityssä, Kairon modernissa esikaupungissa.


title: Koptilaiskatolinen kirkko

text: Vuonna 1741 Jerusalemin koptilainen piispa Amba Athanasius kääntyi katolilaiseksi. Paavi Benedictus XIV nimitti hänet seuraajiensa muodostaman pienen yhteisön (noin 2000 jäsentä) apostoliseksi vikaariksi. Vaikka Athanasius lopulta palasikin koptilais-ortodoksiseen kirkkoon, katolilaisten apostolisten vikaarien linja jatkui hänen jälkeensäkin.


title: Koptilaiskatolinen kirkko

text: Vuonna 1824 Pyhä istuin perusti koptikatolilaisille patriarkaatin, mutta se oli olemassa lähinnä vain muodollisesti paperilla. Vuonna 1829 ottomaaniviranomaiset sallivat koptikatolilaisten rakentaa omia kirkkojaan.


title: Koptilaiskatolinen kirkko

text: Vuonna 1895 Leo XIII perusti patriarkaatin uudelleen ja 1899 sen johtoon vihittiin piispa Kyrillos Makarios nimellä "patriarkka Kyrillos II Aleksandrialainen". Patriarkaatin vikaarina piispa Kyrillos oli johtanut vuonna 1898 koptikatolista kirkolliskokousta, joka loi useita latinalaisia käytäntöjä. Kyrillos vetäytyi 1908, ja virka täytettiin uudelleen vasta 1947.


title: Koptilaiskatolinen kirkko

text: Koptikatolisella kirkolla ei ole ainoastaan kopteille tarkoitettuja luostareita. Sen sijaan kirkolla on uskonnollisia yhteisöjä, kuten naisten "Pyhän sydämen sisaret" (The Sisters of the Sacred Heart) ja "Jeesuksen ja Marian koptilaiset sisaret" (the Coptic Sisters of Jesus and Mary), jotka molemmat sijaitsevat Egyptissä, sekä "Jeesuksen pikkusisarten Egyptin provinssi". Kirkkoon kuuluu myös miesten fransiskaaniyhteisö.


title: Koptilaiskatolinen kirkko

text: Koptikatolinen papisto saa koulutuksensa pääasiassa Pyhän Leon arkkipiispallisessa seminaarissa Kairossa. Yli 100 koptikatolista seurakuntaa ylläpitää yksityiskouluja sekä muutamia lukioita. Kirkolla on myös sairaala sekä lukuisia terveysasemia ja klinikoita ja erityisesti orpokoteja. Lisäksi useat koptikatolilaiset lännen kirkon tyyliin järjestetyt sääntökunnat osallistuvat koulutuksen, terveydenhuollon ja hyväntekeväisyyden järjestämiseen.


title: Rösli Streiff

text: Rösli Streiff (1. tammikuuta 1901 Glarus – 7. helmikuuta 1997 Glarus) oli sveitsiläinen alppihiihtäjä. Hän voitti Cortina d'Ampezzon MM-kisoissa 1932 kultaa sekä pujottelusta että alppiyhdistetystä.


title: Esme Mackinnon

text: Esme Mackinnon (2. joulukuuta 1913 Edinburgh – 9. heinäkuuta 1999) oli brittiläinen alppihiihtäjä. Hän voitti Mürrenin MM-kisoissa 1931 kultaa sekä pujottelussa että syöksylaskussa.


title: Siivikko

text: Siivikko on Pudasjärven kaupungissa sijaitseva kylä. Kylä sijaitsee kantatien 78 varressa, noin 40 kilometrin päästä ydinkeskustasta Kurenalta.


title: Siivikko

text: Kylällä on ollut oma koulu.. Koulurakennus on sittemmin ollut laitos- ja asuinkäytössä.


title: FUS de Rabat

text: Fath Union Sport de Rabat () on marokkolainen jalkapalloseura. Marokon pääsarjassa pelaava FUS Rabat perustettiin vuonna 1946. Joukkueen menestys vuodet sijoittuvat 1970-luvulle, jolloin se voitti Marokon cupin kahdesti. Joukkue ei ole toistaiseksi koskaan onnistunut voittamaan Marokon pääsarjaa, mutta se on ollut parhaimmillaan toinen vuosina 1973, 1974, 1981 ja 2001. Samasta kaupungista on myös paikalliskilpailija FAR Rabat.


title: Carnivàle (yhtye)

text: Carnivàle on suomalainen etnojazz-yhtye, joka yhdistelee jazzia mm. argentiinalaiseen tangoon ja progressiiviseen rockiin.


title: Žabinka

text: Žabinka (, ) on pieni kaupunki ja hallintopiiri Brestin alueen länsiosissa Valko-Venäjällä. Kaupungin asukasluku oli 13 084 lokakuun 2009 väestönlaskussa; koko hallinnollisessa piirissä asui 25 031 henkeä.


title: Žabinka

text: Žabinkan rautatieasema () sijaitsee kantakaupungin pohjoisosissa. Se on Valko-Venäjän rautateiden kahden keskeisen maan poikki kulkevan rautatien risteysasema. Brestistä itään vievät raiteet jakautuvat pian Žabinkan aseman itäpuolella pääkaupunkiin vievään Baranavitšy–Stoubtsy–Minsk-päärataan ja eteläiseen Kobryn–Pinsk–Luninets–Kalinkavitšy–Retšytsa–Homel-rataan.


title: Žabinka

text: Kaupungin eteläpuolella kulkee Läntisen Bug -joen sivuhaara Muhavetš, joka hieman idempänä liittyy Dneprin–Bugin kanavaan. Tämä vesiväylä on liikennöitävissä esimerkiksi proomuilla tai vesibusseilla suurimman osan vuodesta; talvikuukausina jäät voivat estää liikenteen.


title: Žabinka

text: Žabinkasta etelään päin mentäessä kantatie P7 saavuttaa moottoritien 6 kilometrin jälkeen. Tämä moottoritie on samalla eurooppatie , joka on paitsi Valko-Venäjää poikittain yhdistävä pääväylä, myös maan rajat ylittävä eurooppalainen valtaväylä esimerkiksi Varsovaan tai Moskovaan. M1:stä seuraten Brestin kantakaupunkiin on yhteensä 30 kilometriä. Matkan puolivälissä moottoritien eteläpuolella sijaitsee myös melko vähän käytetty Brestin lentoasema.


title: Esa Kalervo

text: Esa Kalervo, koko nimeltään Ernst Aksel Kalervo (19. marraskuuta 1887 Akaa – 16. maaliskuuta 1942) oli suomalainen kuvataiteilija. Hän debytoi vuonna 1911. Esa Kalervon vanhemmat olivat kirjuri Ernst Villiam ja Matilda Backman (o.s. Snellman). Hänen puolisonsa oli Saima Backman (o.s. Pistol). Esa Kalervo osallistui Suomen Taiteilijain näyttelyihin vuosina 1914 ja 1915. Hänen taidettaan on muun muassa Tampereen taidemuseossa. Suomen taiteiljaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ISBN 951-95546-3-7; sivu 157


title: Ammunta kesäolympialaisissa 1952 – miesten trap

text: Helsingin olympiakisojen haulikkoammuntaan osallistui 40 ampujaa 22 eri maasta. Kilpailu ammuttiin 25. - 26. heinäkuuta, kumpanakin päivänä 100 kiekkoa 25 kiekon sarjoissa. Unkarin Gyula Halasyn ja Suomen Konrad Huberin ampuma olympiaennätys 98 kiekkoa sadasta vuodelta 1924 jäi nyt rikkomatta. 200 kiekkoa ammuttiin olympialaisissa ensimmäistä kertaa. Huber oli edelleen mukana ja sijoittui mainiosti viidennelle sijalle. 1928-1948 haulikkoammunta ei kuulunut olympiakisojen ohjelmaan.


text: Ensimmäisen päivän jälkeen johdossa oli Ruotsin Hans Liljedahl ja Norjan Hans Aasnaes 96 osumalla ja heistä osuman päässä seurasi kolme ampujaa. Toisena päivänä Kanadan George Genereux rikkoi 97 kiekkoa johon pystyivät myös mahdollisuutensa menettäneet Kreikan Ioannis Koutsis ja Italian Italo Bellini.


text: Genereuxille tulos riitti kultamitaliin, kun Liljedahl jäi 94 osumaan ja tasapisteissä ensimmäisen päivän jälkeen ollut toinen ruotsalainen, Knut Holmqvist, 96 osumaan. Ruotsalaiset ottivat kilpailusta kuitenkin kaksi mitalia. Aasnaes pilasi kilpailunsa ampuen toisena kilpailupäivänä vain 89.


title: Viherorvokkikolibri

text: Viherorvokkikolibri ("Colibri thalassinus") on neotrooppisen alueen kiitäjälintu. Sen esiintymisalue ulottuu Meksikon keski- ja eteläosista Keski-Amerikkaan ja läntiseen Etelä-Amerikkaan, Kolumbiasta ja Venezuelasta Ecuadoriin, Peruun, Boliviaan ja Argentiinan luoteiskolkkaan. Lajista tunnetaan neljä alalajia. William John Swainson kuvaili lajin holotyypin Meksikon Tamascáltepecista vuonna 1827.


title: Jussi-palkinnot 1944

text: Jussi-palkinnot 1944 jaettiin 16. marraskuuta 1944 järjestetyssä jakotilaisuudessa vuosien 1942–1944 elokuville. Ravintolan Adloniin oli saapunut suuren yleisön lisäksi opetusministeri. Jakotilaisuudesta oli etukäteen laitettu pieni lehti-ilmoitus ja liput myytiin hetkessä loppuun. Annikki Arni muisteli myöhemmin, että pääsylipuista käytiin kauppaa mustassa pörssissä ja niistä jopa tapeltiin. Ravintolaan oli aseteltava lisäpöytiä siten, että siellä pääsi tuskin liikkumaan. Lisäksi liputta jääneet yrittivät keinotella itsensä isolla rahalla keittiön kautta sisään. Itse tilaisuudessa ihmiset nauttivat siitä, että saivat ankeiden sotavuosien jälkeen kunnolla juhlia.


title: Valko-orvokkikolibri

text: Valko-orvokkikolibri ("Colibri serrirostris") on neotrooppisen alueen kiitäjälintu. Sen esiintymisalue ulottuu Boliviasta ja Paraguayn keskiosista Etelä-Brasiliaan (Mato Grosso, Goiás, Bahia ja Espírito Santo), sekä Pohjois-Argentiinassa Córdobaan saakka. Louis Jean Pierre Vieillot kuvaili lajin holotyypin Brasiliasta vuonna 1816.


title: Jussi-palkinnot 1989

text: Jussi-palkinnot 1989 jaettiin 3. helmikuuta 1989 järjestetyssä jakotilaisuudessa vuoden 1988 elokuville. Palkinnot jaettiin Suomen elokuvasäätiön K-13 studiolla ja tilaisuus lähetettiin Yle TV2 -kanavan kautta.


title: Punatopaasikolibri

text: Punatopaasikolibri ("Topaza pella") on neotrooppisen alueen kiitäjälintu. Sen esiintymisalue käsittää Amazonasin alueen mantereen pohjoisosassa. Lajista tunnetaan neljä alalajia. Carl von Linné kuvaili lajin holotyypin Surinamesta vuonna 1758.


title: Isobutyyliamiini

text: Isobutyyliamiini on orgaaninen yhdiste, joka luokitellaan amiiniksi. Aine on normaaliolosuhteissa olomuodoltaan väritön neste, jolla on tunnusomainen haju. Se on helposti syttyvää. Isobutyyliamiinin vesiliuos on keskivahva emäs. Sen kemiallinen kaava on CHN ja rakennekaava (CH)CHCHNH. Isobutyyliamiinista käytetään myös nimiä "2-metyylipropyyliamiini", "2-metyyli-1-propaaniamiini" ja "1-amino-2-metyylipropaani".


title: Isobutyyliamiini

text: Isobutyyliamiinin moolimassa on 73,14 g/mol, sulamispiste − 85 °C, kiehumispiste 68-69 °C, suhteellinen tiheys (neste) 0,72 g/cm (vesi = 1,0 g/cm), taitekerroin 1,397, leimahduspiste - 9,0 °C c.c., itsesyttymislämpötila 378 °C ja CAS-numero 78-81-9. Aine sekoittuu veteen.


title: Isobutyyliamiini

text: Isobutyyliamiinin isomeereja ovat n-butyyliamiini, sek-butyyliamiini ja tert-butyyliamiini.


title: Isobutyyliamiini

text: Isobutyyliamiinia käytetään pääasiassa orgaanisessa synteesissä. Siitä käytetään erityisesti hyönteismyrkkyjen valmistukseen.


title: Tulitopaasikolibri

text: Tulitopaasikolibri ("Topaza pyra") on neotrooppisen alueen kiitäjälintu. Se luokitellaan joskus punatopaasikolibrin alalajiksi. Sen esiintymisalue käsittää Amazonasin alueen länsiosan. John Gould kuvaili lajin holotyypin vuonna 1846.


title: Bremanger

text: Bremanger on Norjan kunta Sognin ja Fjordanen läänissä. Sen rajanaapureita ovat idässä Gloppen ja etelässä Flora. Kunnan vesialueet rajoittuvat Nordfjordin ja Fåfjordenin takana Vågsøyn ja Eidin kuntiin.


title: Bremanger

text: Kuntaan kuuluu mannermaaosan lisäksi kolme suurta saarta, Bremangerlandet (153 km²), Rugsundøy (10,7 km²) ja Frøya (17,5 km²). Asutus on levinnyt suhteellisen tasaisesti. Kunnan hallinnollinen keskus on Svelgenin taajama mannermaalla. Bremangerlandetilla asuu noin 1200 asukasta. Frøyan saarella sijaitsee Kalvågin taajama ja Bremangerlandetilla Bremangerin taajama. Tammikuussa 2013 tehdyn väestönlaskennan mukaan koko kunnassa oli 3 945 asukasta.


title: Jenna Jokela

text: Jenna Johanna Jokela (s. 8. huhtikuuta 1990 Ulvila) on suomalainen pikajuoksija, joka edustaa HIFK:ta. Jokelaa valmentaa Juha Flinck. Vuoteen 2013 saakka hän edusti Nakkilan Virettä.


title: Jenna Jokela

text: Jokela voitti vuoden 2009 Kalevan kisoissa Espoossa pronssia 100 metrin juoksussa ajalla 12,07 sekuntia. Sisäratojen SM-kilpailuissa Jokela voitti 60 metrillä hopeaa Turussa 2010 (aika 7,52) ja Helsingissä 2011 (7,60) sekä pronssia Mustasaaressa 2009 (7,54). Jokela on edustanut Suomea useissa maaotteluissa, muun muassa Suomi–Ruotsi-maaottelussa, missä hän vuonna 2008 sijoittui 100 metrillä viidenneksi (aika 11,87) ja vuonna 2009 samalla matkalla kolmanneksi (11,89). Lisäksi Jokela on kuulunut kyseisessä maaottelussa vuosina 2008–2010 naisten pikaviestijoukkueeseen.


title: Jenna Jokela

text: Sähköisellä ajanotolla Jokelan ennätys 100 metrin juoksussa on 2. kesäkuuta 2013 Espoossa juostu 11,74 sekuntia. Sisäradoilla Jokelan ennätys 60 metrillä on sähköisellä ajanotolla Turussa vuonna 2010 ja Lahdessa vuonna 2011 juostu 7,52. Lisäksi Jokelalla on hallussaan sisäratojen ylipitkän radan 150 metrin juoksun 22-vuotiaiden Suomen ennätys 18,31 sekuntia, joka syntyi Mustasaaressa 11. helmikuuta 2010.


Yleisurheilun sisäratojen Suomen-mestaruuskilpailut 2011 järjestettiin Liikuntamyllyssä Helsingissä 19.–20. helmikuuta. Järjestävinä seuroina toimivat Esbo IF, HIFK-Friidrott, Kyrkslätt IF ja IF Sibbo-Vargarna.


title: Fed Cup 2011

text: Fed Cup 2011 oli 49. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 5.–6. marraskuuta, ja voiton vei ensimmäistä kertaa itsenäisenä valtiona Tšekki. Se voitti loppuottelussa Venäjän 3–2.


title: Telinevoimistelun Euroopan-mestaruuskilpailut 2011

text: Vuoden 2011 telinevoimistelun Euroopan-mestaruuskilpailut järjestettiin Berliinissä, Saksassa 4.–10. huhtikuuta. Vuorovuosin kilpailluista joukkuekilpailuista ja moniotteluista vuorossa olivat moniottelut. Eniten mitaleita voittivat Venäjän, Romanian ja isäntämaa Saksan voimistelijat.Suomen joukkue koostui kuudesta mies- ja kahdesta naisvoimistelijasta. Tomi Tuuha puolusti hypyn Euroopan mestaruuttaan, ja voimisteli suomalaisvoimistelijoiden kisojen parhaimman sijoituksen, 15:nnen sijan hypyssä.


text: Miesten tulokset:


text: (*) Korvasi loukkaantuneen Eetu Lahden.


text: Naisten tulokset:


title: Luigi Apolloni

text: Luigi Apolloni (2. toukokuuta 1967 Frascati, Italia) on italialainen entinen jalkapalloilija ja jalkapallovalmentaja. Apolloni oli pelipaikaltaan puolustaja ja pelasi suurimman osan urastaan Parmassa, jossa hän pelasi yli 300 ottelua. Hän pelasi koko uransa Italiassa ja myöhemmin valmentajana on valmentanut kahta italialaista seuraa. Maajoukkueessa Apolloni pelasi 15 ottelua tehden yhden maalin. Hän pelasi Yhdysvaltain MM-kisoissa saavuttaen MM-hopeaa.


title: Voimisteluseura Helsinki

text: Voimisteluseura Helsinki – VSH on vuonna 1997 perustettu telinevoimistelun erikoisseura.


title: Painin Euroopan-mestaruuskilpailut 2011

text: Vuoden 2011 painin Euroopan-mestaruuskilpailut järjestettiin Dortmundissa, Saksassa 29. maaliskuuta – 3. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Mitaleilla mitattuna kisojen kolme parasta maata olivat Venäjä, Azerbaidžan ja Ukraina.


title: Painin Euroopan-mestaruuskilpailut 2011

text: Suomi lähetti Dortmundin EM-kilpailuihin täyden seitsemän kreikkalais-roomalaisen tyylin painijan joukkueen, kolme vapaapainijaa ja kaksi naispainijaa.


title: Flora (Norja)

text: Flora on Norjan kunta Sognin ja Fjordanen läänissä. Sen rajanaapureita ovat pohjoisessa Bremanger ja idässä Gloppen ja Naustdal. Førdevuonon eteläpuolella kunnan rajanaapurina on Askvoll. Kunnan hallinnollinen keskus on Florøn kylä.


title: Mikko Myllykoski

text:
Mikko Myllykoski (s. 18. heinäkuuta 1972 Lappeenranta) on suomalainen entinen jääkiekkopuolustaja, joka pelasi urallaan yhteensä 519 SM-liigan runkosarjaottelua tehoin 38+86=124. Jäähyminuutteja hän keräsi 482. Suhteellisen pienikokoinen Myllykoski pelasi rightin puolelta.
Myllykoski oli Saimaan Pallon kasvatti. Hän pelasi joukkueessa tulokasvuotensa kaudella 1991–1992, jolloin Myllykoski pelasi I-divisioonan runkosarjassa 43 ottelua tehoin 3+4=7. Toisella kaudellaan 1992–1993 hän teki 29 runkosarjaottelussa tehot 5+7=12, mutta Myllykoski siirtyi kesken kauden SM-liigaan ja HPK:hon, jossa hän voitti keväällä 1993 SM-hopeaa. Myllykoski pelasi HPK:ssa seitsemän runkosarjaottelua ilman tehopisteitä sekä kahdeksan playoff-ottelua tehden yhden syöttöpisteen.


title: Mikko Myllykoski

text: Varsinaisella tulokaskaudellaan 1993–1994 Myllykoski teki HPK:ssa 40 runkosarjaottelussa viisi syöttöpistettä. Hän kävi hakemassa myös yhteensä kolmen ottelun verran pelituntumaa I-divisioonasta FoPSin ja KooKoon joukkueista. Kaudella 1994–1995 Myllykoski pelasi koko kauden SM-liigassa ja hän avasi myös maalihanansa, kun 49 runkosarjaottelussa syntyivät tehot 3+5=8.


title: Mikko Myllykoski

text: Kaudeksi 1995–1996 Myllykoski palasi kasvattajaseuraansa SaiPaan pelaamaan I-divisioonaa. Hän oli nostamassa joukkuetta SM-liigaan keväällä 1996. Kausi 1996–1997 olikin Myllykoskelle läpimurto SM-liigassa, kun hän teki 49 runkosarjaottelussa tehot 8+9=17 ja SaiPan toiseksi tehokkain puolustaja Patrik Aronssonin jälkeen. Myllykoski oli myös joukkueen eniten maaleja tehnyt puolustaja. Kaudella 1997–1998 hän oli tehoilla 3+9=12 SaiPan tehokkain puolustaja. Myllykoski pelasi SaiPassa neljä SM-liigakautta kevääseen 2000 saakka ja hän toimi useana kautena myös joukkueen varakapteenina. SaiPa-vuosien jälkeen Myllykoski siirtyi kaudeksi 2000–2001 Sveitsin Nationalliga B:n GCK Lionsiin. Hän oli siellä tehoilla 11+10=21 joukkueen eniten maaleja tehnyt puolustaja sekä puolustajien pistepörssin kymmenes.


title: Mikko Myllykoski

text: Yhden Sveitsissä vietetyn kauden jälkeen Myllykoski teki huhtikuussa 2001 kaksivuotisen sopimuksen Oulun Kärppien kanssa. Hänen toinen kautensa 2002–2003 päättyi siellä SM-hopeaan keväällä 2003. Myllykoski teki huhtikuussa 2003 1+1-vuotisen jatkosopimuksen Kärppien kanssa. Kausi 2003–2004 oli hänen uransa paras Myllykosken tehdessä 56 runkosarjassa tehot 8+12=20. Hän oli Kärppien tehokkain puolustaja ja voitti keväällä 2004 Suomenmestaruuden. Myllykoski ei kuitenkaan käyttänyt sopimuksessa ollutta optiotaan, vaan siirtyi kaudeksi 2004–2005 yksivuotisella sopimuksella Tapparaan.


title: Mikko Myllykoski

text: Myllykoski lopetti uransa kevääseen 2005.


title: Matti Sundelin

text: Matti Sundelin (s. 4. joulukuuta 1934 Turku) on entinen suomalainen jalkapalloilija ja jääkiekkoilija.


title: Matti Sundelin

text: Hyökkääjänä pelannut Sundelin edusti koko uransa Turun Palloseuraa vuosina 1953–1962. Kaikkiaan hän pelasi kuuden kauden aikana 82 mestaruussarjan ottelua, joissa hän teki 87 maalia. Suomensarjassa hän viimeisteli 54 maalia neljässä kaudessa. Sundelin oli mestaruussarjan maalikuningas kausilla 1957, 1959 ja 1960, joista viimeisellä hän teki edelleen voimassa olevan ennätyksen – 30 maalia. Hänen nimissään on myös pääsarjatason maaliennätys yhdestä ottelussa, 7 maalia.


title: Matti Sundelin

text: Sundelin pelasi maajoukkueessa vuosina 1956–1960 viisi maaottelua, joissa hän teki kaksi maalia.


title: Matti Sundelin

text: Jalkapallon lisäksi Sundelin pelasi 100 ottelua tehopisteillä 90+36 SM-sarjatasolla myös jääkiekkoa Turun Palloseurassa 1952-62. Jääkiekkoilijana Sundelin pelasi 19 A-maaottelua ja 2 B-maaottelua. SM-sarjamitaleita jääkiekosta kertyi hänelle 1 kulta, 2 hopeaa ja 1 pronssi.


title: Reino Suojanen

text: Reino Olavi Suojanen (3. syyskuuta 1925 – 8. maaliskuuta 2016) oli suomalainen jalkapalloilija.


title: Reino Suojanen

text: Keskustukena pelannut Suojanen edusti koko uransa Turun Pyrkivää vuosina 1948–1956. Hän voitti seurassa Suomen mestaruuden 1954. Kaikkiaan Suojanen pelasi neljän kauden aikana 70 mestaruussarjan ottelua, joissa hän teki kolme maalia.


title: Reino Suojanen

text: Suojanen pelasi maajoukkueessa vuosina 1951–1953 kolme maaottelua.


title: Helge Svahn

text: Helge Svahn (s. 27. helmikuuta 1924) on entinen suomalainen jalkapalloilija.


title: Helge Svahn

text: Laitahyökkääjänä pelannut Svahn edusti koko uransa Vasa IFK:a vuosina 1943–1956. Hän voitti seurassa Suomen mestaruuden 1944, 1946 ja 1953. Kaikkiaan Svahn pelasi 13 kauden aikana 153 mestaruussarjan ottelua, joissa hän teki 48 maalia.


title: Helge Svahn

text: Svahn pelasi maajoukkueessa vuosina 1945–1949 yhteensä kahdeksan maaottelua, joissa hän teki yhden maalin.


title: Førde

text: Førde on Norjan kunta ja kaupunki Sognin ja Fjordanen läänissä. Sen rajanaapureita ovat pohjoisessa Naustdal, idässä Jølster, Sogndal ja Balestrand, etelässä Gaular ja lännessä Askvoll. Kunnan hallinnollinen keskus on Førden kaupunkitaajama.


title: Naumachia

text: Naumachia (ent. Overture) on puolalainen black/death metal -yhtye, joka on perustettu Wyszkówssa vuonna 1999.Entiset jäsenet


title: Høyanger

text: Høyanger on Norjan kunta Sognin ja Fjordanen läänissä, kahden puolen Sognevuonon keskiosaa. Sen rajanaapureita ovat pohjoisessa Fjaler ja Gaular, idässä Balestrand ja Vik, etelässä Modalen ja Masfjorden, sekä lännessä Gulen ja Hyllestad.


title: Høyanger

text: Noin 90% kunnan väestöstä asuu vuonon pohjoisrannalla, enimmäkseen keskustaajama Høyangerissa Høyangsfjordenin pohjukassa. Muita taajamia ovat niin ikään vuonon pohjoislaidalla sijaitsevat Austrheim ja Kyrkjebø. Tammikuussa 2013 tehdyn väestönlaskennan mukaan koko kunnassa oli 4 222 asukasta.


title: Hyllestad

text: Hyllestad on Norjan kunta Sognin ja Fjordanen läänissä. Sen rajanaapureita ovat pohjoisessa Fjaler ja idässä Høyanger. Sognevuonon eteläpuolella ovat Gulen ja lounaassa Solund.


title: Hyllestad

text: Asutus on jakautunut tasaisesti vuonoreunamille ja kunnan sisäosan alavalle alueelle. Saaret ovat jääneet ajan myötä asumattomiksi. Kunnassa on kolme taajamaa: hallintokeskus Hyllestad, Leirvik sekä Sørbøvåg. Tammikuussa 2013 tehdyn väestönlaskennan mukaan kunnassa oli 1 428 asukasta.


title: Gunnar Stenbäck

text: Gunnar Stenbäck () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan suojeluskuntajoukoissa Uudellamaalla.


title: Gunnar Stenbäck

text: Stenbäckin vanhemmat olivat saarnaaja Emil Väinö Stenbäck ja Ingrid Sofia Nyberg. Hänet vihittiin avioliittoon vuonna 1918 Tekla Sofia Niskasen kanssa, perheen pojasta Karl Gunnar Ilmari Stenbäckistä (s. 1921) tuli lääkäri. Stenbäck kirjoitti ylioppilaaksi Porvoon suomalaisesta yhteiskoulusta vuonna 1909 ja liittyi Eteläsuomalaiseen osakuntaan. Opintojaan hän jatkoi vuosina 1910–1911 Helsingin yliopiston filosofisen tiedekunnan fyysis-matemaattisella osastolla ja historiallis-kielitieteellisellä osastolla vuosina 1911–1915 sekä opiskeli samaan aikaan voimistelulaitoksella, jossa suoritti voimistelunopettajatutkinnon 29. toukokuuta 1913.


title: Gunnar Stenbäck

text: Stenbäck liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915 ja sijoitettiin 1. komppaniaan, josta hänet siirrettiin Jääkäripataljoona 27 tultua perustetuksi sen 1. komppaniaan. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella. Pataljoonan rintamakomennuksen jälkeen hänet komennettiin Berliiniin Saksan yleisesikunnan järjestämille räjäytyskursseille ja siirrettiin pataljoonan täydennysjoukkoon 4. joulukuuta 1916 alkaen. Saksasta hänet komennettiin toukokuussa vuonna 1917 erikoistehtäviin Suomeen.


title: Gunnar Stenbäck

text: Suomeen saavuttuaan Stenbäck järjesti ja harjoitti Itä-Uudenmaan suojeluskuntia ja toimi 25. tammikuuta 1918 alkaen Porvoon suojeluskunnan päällikkönä. Myöhemmin hänet siirrettiin esikuntapäälliköksi Itä-Uudenmaan yhtyneisiin suojeluskuntiin. Hän kuului Pellingin joukon johtohenkilöihin ja siirtyi sen mukana Suomenlahden yli Viroon. Stenbäck palasi takaisin Suomeen I Suomalaisen etappipataljoonan (Thesleffin Jääkäripataljoonan) mukana. Suomessa hänet määrättiin 25. huhtikuuta 1918 alkaen järjestämään Itä-Uudenmaan suojeluskuntaoloja ja johtamaan puhdistustyötä. Hänet valittiin toukokuussa 1918 Länsi-Uudenmaan ja myöhemmin Itä-Uudenmaan aluepäälliköksi. Hän osallistui sisällissodan taisteluihin Keravalla, Nikkilässä, Pellingillä, Raaseporissa, Karjaalla, Virkkalassa ja Nummelassa.


title: Gunnar Stenbäck

text: Stenbäck toimi sisällissodan jälkeen Porvoon rykmentin 12. pataljoonan komentajana, josta hänet siirrettiin 1. heinäkuuta 1918 alkaen Suomen valkoiseen kaartiin, jossa hänet sijoitettiin päälliköksi 2. komppanian. Myöhemmin hän toimi komppanianpäällikkönä 13. heinäkuuta 1918 alkaen 8. komppaniassa ja siirtyi 25. tammikuuta 1919 Lapuan pataljoonan komentajaksi, josta palasi takaisin komppanianpäällikön tehtäviin 1. huhtikuuta 1919 alkaen 1. komppaniaan. Hän oli komennettuna 14. syyskuuta – 5. lokakuuta 1918 välisen ajan opettajaksi Viipurin upseerikokelaskursseille. Stenbäck erosi armeijan palveluksesta 17. maaliskuuta 1920 ja oli sen jälkeen 1. huhtikuuta 1920 – 5. kesäkuuta 1921 välisen ajan Suojeluskuntajärjestön palveluksessa paikallispäällikkönä Mäntän suojeluskunnassa. Takaisin armeijan palvelukseen hän astui 29. maaliskuuta 1922 alkaen ja hänet sijoitettiin vaatetustoimiston päälliköksi Sotaministeriön intendenttiosastolle. Hän kuoli keuhkotautiin 20. maaliskuuta 1926.


title: Jølster

text: Jølster on Norjan kunta Sognin ja Fjordanen läänissä. Sen rajanaapureita ovat pohjoisessa Gloppen ja Stryn, idässä Luster ja Sogndal, etelässä ja lännessä Førde sekä luoteessa Naustdal.


title: Jølster

text: Asutus on tiheintä Jølstravatnetin pohjoispuolella ja Jølstra-joen varrella. Kunnassa on kolme taajamaa: Langhaugane, Vassenden sekä hallintokeskus Skei. Tammikuussa 2013 tehdyn väestönlaskennan mukaan koko kunnassa oli 3 078 asukasta.


title: Naustdal

text: Naustdal on Norjan kunta Sognin ja Fjordanen läänissä. Sen rajanaapureita ovat pohjoisessa Gloppen, idässä Jølster, lännessä Flora ja kaakossa Førde. Førdefjordenin takana lounaassa on Askvoll.


title: Naustdal

text: Kunnan asutus sijaitsee pääosin vuonojen reunamilla ja Naustdalenin laaksossa. Asutus on tiheintä keskustaajama Naustdalissa, jonka kohdalla Nausta-joki virtaa vuonoon. Tammikuussa 2013 tehdyn väestönlaskennan mukaan kunnassa oli 2 713 asukasta.


title: Solund

text: Solund on saaristokunta Sognin ja Fjordanen läänissä, Norjassa. Sen vesialueiden rajanaapureita ovat pohjoisessa Askvoll ja Fjaler, idässä Hyllestad ja etelässä Gulen.


title: Solund

text: Kunnan suurin saari on Sula (117,8 km²), joka muodostaa yli puolet kunnan pinta-alasta. Muita tärkeimpiä saaria ovat Ytre Sula (34,7 km²), Steinsundøy (18,7 km²) ja Losna (15,3 km²). Asutus on tiheintä Sulalla ja Ytre Sulalla, joilla asuu 4/5 väestöstä. Kunnan hallintokeskus ja ainut taajama, Hardbakke, sijaitsee Sulan länsilaidalla.


title: Solund

text: Tammikuussa 2013 tehdyn väestönlaskennan mukaan kunnassa oli 842 asukasta.


title: Årdal

text: Årdal on Norjan kunta Sognin ja Fjordanen läänissä. Sen rajanaapureita ovat pohjoisessa ja lännessä Luster, idässä Vang ja etelässä Lærdal.


title: Årdal

text: Kunnan asukkaista 90% asuu Årdalstangenin, joka on kunnan hallinnollinen keskus (1497 as., 2006), ja Øvre Årdalin (3433 as.) taajamissa. Kolmas taajama kunnan alueella on Seimsdalen. Tammikuussa 2013 tehdyn väestönlaskennan mukaan koko kunnassa oli 5 521 asukasta.


title: KylieFever2002: Live in Manchester

text: KylieFever2002: Live in Manchester on Kylie Minoguen live-DVD, joka kuvattiin 4. toukokuuta 2002 "KylieFever2002 Tour" -kiertueen konsertissa Manchesterissa.


title: Årdal (Rogaland)

text: Årdal on entinen Norjan kunta ja kylä Rogalandissa, Hjelmelandin kunnassa. Kylä sijaitsee Årdalselvan suulla Årdalsfjordenin rannassa. Siellä on kattotiiliteollisuutta, hiekka-, sepeli- ja soratuotantoa. Siellä on myös 1600-luvulta peräisin oleva Årdalin kirkko.


title: Årdal (Rogaland)

text: Årdalin kunta jaettiin vuonna 1965, jolloin sen lounaisosa, Årdalsfjordenista etelään, liitettiin Strandin kuntaan ja loppuosa, yhdessä suurimman osan Fisteriä kanssa, Hjelmelandin kuntaan.


title: Body Language Live

text: Body Language Live on livetallenne Kylie Minoguen konsertista "Money Can't Buy" vuodelta 2003. Minogue esittää kappaleita yhdeksänneltä studioalbumiltaan "Body Language" ja suurimpia hittejään. DVD-julkaisu sisältää myös musiikkivideot kappaleista "Slow", "Red Blooded Woman" ja "Chocolate" sekä lyhyen dokumentaarin ja kuvagallerian.


title: Sampo Sarkola

text: Sampo Sarkola (s. 31. tammikuuta 1978) on suomalainen näyttelijä. Sarkola valmistui Teatterikorkeakoulun ruotsinkieliseltä linjalta. Elokuvien lisäksi hän näyttelee vakituisesti Helsingin Kaupunginteatteri ruotsinkielisessä Lilla Teaternissa.


title: Sampo Sarkola

text: Sarkola voitti Parhaan miessivuosan Jussin elokuvasta "Kohtaamisia". Sampo Sarkola on Asko Sarkolan poika ja Milja Sarkolan veli.


title: Lauri Stark

text: Lauri Stark () oli suomalainen jääkärieversti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanianpäällikkönä Valkoisen armeijan jääkärijoukoissa.


title: Lauri Stark

text: Starkin vanhemmat olivat filosofian maisteri Mathias Alfred Stark ja Anni Pahlman. Hänet vihittiin avioliittoon vuonna 1930 Lilly Emilia Blomsterin kanssa. Hän kirjoitti ylioppilaaksi Tampereen suomalaisesta yhteiskoulusta vuonna 1908 ja liittyi Hämäläis-osakuntaan. Opintojaan hän jatkoi Teknillisessä korkeakoulussa ja suoritti diplomininsinööritutkinnon vuonna 1913. Hän kävi Saksan sotakoulun A-kurssin vuonna 1917 ja kävi vuosina 1920–1922 Ranskan sotateknillisen koulun Versaillessa (École militaire du genie).


title: Lauri Stark

text: Stark liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 2. helmikuuta 1915 ja sijoitettiin 1. komppaniaan. Myöhemmin hänet sijoitettiin Jääkäripataljoonan 27:n pioneerikomppaniaan 31. elokuuta 1915 alkaen. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamakomennuksen jälkeen hän suoritti sotakoulun A-kurssin. Hän saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 4. Jääkärirykmentin 8. jääkäripataljoonan konekiväärikomppaniaan. Hän otti osaa sisällissodan taisteluihin Raudussa ja rajaseudulla.


title: Lauri Stark

text: Stark saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan aluksi komppanianpäälliköksi 1. Jääkärirykmentin 1. jääkäripataljoonan 4. komppaniaan, josta hänet siirrettiin komppanioineen 25. maaliskuuta 1918 alkaen koillisrintamalle, missä komppania liitettiin Kuolajärven pataljoonan 2. komppaniaksi ja Stark jatkoi sen päällikkönä. Hän osallistui sisällissodan taisteluihin Kuivitsassa, missä hän haavoittui pahasti 7. huhtikuuta 1918. Hänen sisällissotansa oli näin sodittu ja häntä hoidettiin sotilassairaalassa joulukuuhun 1918 saakka.


title: Lauri Stark

text: Stark siirrettiin sisällissodan jälkeen 13. joulukuuta 1918 alkaen Savon jääkärirykmentti 3:een, josta muodostettiin myöhemmin Uudenmaan rykmentti. Hän toimi rykmentissä ensin rykmentinkomentajan apulaisena, josta tehtävästä hänet määrättiin 23. lokakuuta 1919 alkaen 7. komppanian päälliköksi ja 9. tammikuuta 1920 alkaen 2. pataljoonan komentajaksi. Stark lähti Uudenmaan rykmentistä sotilasoppiin Ranskaan 4. lokakuuta 1920. Opiskeluaikanaan hänet siirrettiin 22. heinäkuuta 1921 alkaen Pioniiripataljoona l:n (myöhemmin Pionieeripataljoona) komentajaksi, johon toimeen hän Ranskasta palasi. Stark perusti Pionieeripataljoonassa Hakku-nimisen joukko-osastolehden vuonna 1923. Hän oli sen päätoimittajana lehden ensimmäisestä paonoversiosta vuonna 1925 alkaen ja vuoteen 1927 saakka. Pioneeripataljoonasta hänet siirrettiin 12. toukokuuta 1928 alkaen puolustusministeriön teknillisen osaston päälliköksi, missä tehtävässä hän toimi aina talvisodan loppuun asti, jolloin osasto siirrettiin Puolustusvoimain Pääesikunnan alaisuuteen Starkin siirtyessä organisaatiomuutoksessa osastonsa mukana. Edellä mainittujen tehtäviensä ohella hän oli johtajana ja opettajana Sotateknillisellä kurssilla 2. marraskuuta 1927 – 1. huhtikuuta 1928 välisenä aikana sekä tuntiopettajana Suojeluskuntain päällystökoulun komentajakursseilla vuonna 1926 ja 1928. Stark on haudattu Helsingin Hietaniemeen.


title: Lauri Stark

text: Stark toimi 2. divisioonan kunniatuomioistuimen jäsenenä vuonna 1920 ja Teknillisten joukkojen kunniatuomioistuimen puheenjohtajana vuonna 1925 ja oli puolustusministeriön edustajana Suomen standardisoimislautakunnassa vuonna 1931. Hän toimi myös sotilasmoottoriajoneuvojen käyttöä koskevia määräyksiä tarkastaneen toimikunnan puheenjohtajana vuonna 1931 ja valtioneuvoston asettamien Helsingin ja Viipurin aluevaihtoa käsitelleiden toimikuntien jäsenenä vuosina 1929–1931 sekä oli Valtion lentokonetehtaan rakennustoimikunnan jäsenenä vuosina 1933–1934.


title: Piispakolibri

text: Piispakolibri ("Eulampis jugularis") on neotrooppisen alueen kiitäjälintu. Sen esiintymisalue käsittää Länsi-Intiassa sijaitsevan Pienten Antillien saariston Sabasta Saint Lucialle ja Saint Vincentiin. Carl von Linné kuvaili lajin holotyypin Pieniltä Antilleilta vuonna 1766.


title: Viherhuppukolibri

text: Viherhuppukolibri ("Eulampis holosericeus") on neotrooppisen alueen kiitäjälintu. Sen esiintymisalue käsittää Länsi-Intian saaristossa sijaitsevan Pienten Antillien saariston sekä Puerto Ricon itäosan. Lajista tunnetaan kaksi alalajia, joista "chlorolaemus" elää vain Grenadalla. Carl von Linné kuvaili lajin holotyypin Pieniltä Antilleilta vuonna 1758.


title: Mustahohtokolibri

text: Mustahohtokolibri ("Anthracothorax nigricollis") on neotrooppisen alueen kiitäjälintu. Sen esiintymisalue käsittää Etelä-Amerikan pohjoisosan aina Boliviaan, Paraguayhin, Koillis-Argentiinaan ja Etelä-Brasiliaan saakka, sekä lisäksi läntisen Panaman. Louis Jean Pierre Vieillot kuvaili lajin holotyypin Brasiliasta vuonna 1817.


title: Mangrovehohtokolibri

text: Mangrovehohtokolibri ("Anthracothorax viridigula") on neotrooppisen alueen kiitäjälintu. Sen esiintymisalue käsittää Etelä-Amerikan pohjoisimman osan Trinidadista ja Venezuelan koillisosista itään, Brasiliassa Amapán, Pohjois-Parán ja Pohjois-Maranhãon osavaltiot. Pieter Boddaert kuvaili lajin holotyypin Cayennesta vuonna 1783.


title: Pensashohtokolibri

text: Pensashohtokolibri ("Anthracothorax prevostii") on neotrooppisen alueen kiitäjälintu. Sen esiintymisalue ulottuu Meksikon itä- ja eteläosista Keski-Amerikkaan, sekä Etelä-Amerikassa Kolumbiaan, Venezuelan pohjoisrannikolle, Ecuadorin lounaisrannikolle ja Perun luoteiskolkkaan. Lajista tunnetaan viisi alalajia. René Primevère Lesson kuvaili lajin holotyypin Meksikon Veracruzista vuonna 1832.


title: Panamanhohtokolibri

text: Panamanhohtokolibri ("Anthracothorax veraguensis") on Panaman kotoperäinen kiitäjälintu. Se elää maan Tyynenmeren puoleisilla alangoilla. Kaksi havaintoa Karibianmeren puoleiselta rannikolta tunnetaan. Ludwig Reichenbach kuvaili lajin holotyypin Veraguasta vuonna 1855.


title: Antillienhohtokolibri

text: Antillienhohtokolibri ("Anthracothorax dominicus") on neotrooppisen alueen kiitäjälintu. Sen esiintymisalue käsittää Hispaniolan ja Puerto Ricon saaret, muutamia niiden lähistöllä olevia pienempiä saaria, sekä Neitsytsaaret. Lajista tunnetaan kaksi alalajia. Carl von Linné kuvaili lajin holotyypin Hispaniolasta vuonna 1766.


title: Viherhohtokolibri

text: Viherhohtokolibri ("Anthracothorax viridis") on Puerto Ricon kotoperäinen kiitäjälintu. Jean-Baptiste Audebert ja Louis Jean Pierre Vieillot kuvailivat lajin holotyypin Puerto Ricosta vuonna 1801.


title: Jamaikanhohtokolibri

text: Jamaikanhohtokolibri ("Anthracothorax mango") on Jamaikan kotoperäinen kiitäjälintu. Carl von Linné kuvaili lajin holotyypin Jamaikalta vuonna 1758.


title: Kurvinokkakolibri

text: Kurvinokkakolibri ("Avocettula recurvirostris") on neotrooppisen alueen kiitäjälintu. Se on aiemmin luokiteltu hohtokolibreihin, mutta se on siirretty omaan sukuunsa kolibreille ainutlaatuisen nokkansa takia. Fylogeneettinen todistusaineisto vaikuttaa siltä, että laji saattaisi kuulua kuitenkin hohtokolibreihin.


title: Kurvinokkakolibri

text: Sen esiintymisalue käsittää Etelä-Amerikan pohjoisosaa Venezuelan kaakkoisosista Guyanaan, Surinameen, Ranskan Guayanaan, Brasilian pohjoisosiin Amazonin alajuoksulta Maranhãoon ja Piauíin, sekä Ecuadorin itäosan Napon laakson. William John Swainson kuvaili lajin holotyypin Cayennesta vuonna 1822.


title: Vasili Šelgunov

text: Vasili Andrejevitš Šelgunov (, 20. elokuuta 1867 Pihkovan läänin Slavkovitšin kylä – 2. huhtikuuta 1939) oli venäläinen sosiaalidemokraatti ja bolševikkivallankumouksellinen.


title: Vasili Šelgunov

text: Vasili Šelgunov syntyi talonpoikaisperheeseen. Vuodesta 1876 lähtien hän työskenteli tehdastyöläisenä Pietarissa. Vuonna 1886 hän liittyi Pavel Totšisskin ja myöhemmin Mihail Brusnevin johtamiin sosiaalidemokraattisiin ryhmiin. Vuonna 1893 hän tutustui V. I. Leniniin. Vuodesta 1894 lähtien hän levitti vallankumouksellista propagandaa Obuhovin tehtaalla ja osallistui Taisteluliitto työväenluokan vapauttamiseksi -järjestön perustamiseen.


title: Vasili Šelgunov

text: Joulukuussa 1895 Šelgunov pidätettiin ja maaliskuussa 1897 hänet karkotettiin Arkangelin lääniin. Joulukuussa 1902 hän palasi Pietariin, joutui pidätetyksi ja siirtyi Bakuun. Syksyllä 1904 Šelgunov palasi hoitamaan silmäsairauttaan Pietariin, jossa hän osallistui Venäjän sosiaalidemokraattisen työväenpuolueen toimeksiannosta Georgi Gaponin johtaman työväenliikkeen toimintaan. Vuoden 1905 vallankumouksen aikana hän teki propagandatyötä Pietarin tehdastyöläisten keskuudessa sekä toimi puolueen kaupunkikomitean ja työväenneuvoston jäsenenä. Joulukuussa 1905 Šelgunov suljettiin Krestyn vankilaan, jossa hän sokeutui lopullisesti. Vuonna 1911 hän toimi bolševikkien julkaiseman "Zvezda"-lehden virallisena toimittajana joutuen kolmesti vangituksi. Vuonna 1912 hän osallistui "Pravdan" perustamiseen. Vuosina 1912–1916 hän oli karkotettuna Pohjois-Kaukasiaan.


title: Vasili Šelgunov

text: Vuosina 1917–1918 Šelgunov toimi bolševikkipuolueen Pietarin ja Moskovan kaupunkikomiteoissa ja vuoteen 1920 saakka maanalaisessa työssä Kubanilla. Jäätyään eläkkeelle vuonna 1924 hän kuului vanhojen bolševikkien yhdistyksen puhemiehistöön.


title: Vasili Šelgunov

text: Šelgunovin luona entisessä Aleksandrovskojen kylässä kokoontui vuonna 1894 Leninin johtama työläiskerho. Vuonna 1967 rakennukseen avattiin vallankumoushistoriallinen museo, joka vuonna 1995 muutettiin Nevskaja zastava -nimiseksi kotiseutumuseoksi. Museoon kuuluu Šelgunoville omistettu muistohuone. Rakennuksen yhteyteen 1970-luvun alussa pystytetyssä Pietarin ensimmäisten marxilaisten muistomerkissä on hänen rintakuvansa. Lähellä sijaitseva katu nimettiin Šelgunovin mukaan vuonna 1962.


title: The White Goddess

text: The White Goddess. A Historical Grammar of Poetic Myth on runoilijan ja prosaistin Robert Gravesin kirjanmittainen essee runollisesta tarujen luomisesta. Teos ilmestyi 1948, mutta se pohjautuu aiemmin "Wales"-lehdessä julkaistuihin artikkeleihin, joita Graves korjasi, uudisti ja laajensi vuosina 1948, 1952 ja 1961 ilmestyneiksi laitoksiksi.


title: The White Goddess

text: Teoksessa Graves esittää, että eurooppalainen jumala ”valkoinen syntymän, rakkauden ja kuoleman jumalatar”, joka muistuttaa äitijumalatarta, perustuu sitä edustavan kuun vaiheisiin, joka on useiden eurooppalaisten myyttien taustalla. Gravesin mukaan ”tosi” tai ”puhdas” runous on monimutkaisella tavalla yhteydessä hänen esittämänsä valkoisen jumalattaren ja tämän pojan vanhoihin palvontamenoihin.


title: The White Goddess

text: Graves kirjoitti teoksen nimellä "The Roebuck in the Thicket" kolmessa viikossa tammikuussa 1944, kuukausi sen jälkeen kun hän oli saanut valmiiksi teoksensa "The Golden Fleece". Saatuaan sen valmiiksi hän keskittyi kirjoittamaan teosta "King Jesus", joka on historiallinen romaani Jeesuksen elämästä. Kun hän tarttui uudestaan käsikirjoitukseensa "The Roebuck in the Thicket", hän antoi sille uuden nimen "The Three-Fold Muse", mutta viimeistelyvaiheessa sen nimeksi tuli "The White Goddess". Tammikuussa 1946 hän lähetti sen kustantajalle, ja se julkaistiin 1948 nimellä "The White Goddess. A Historical Grammar of Poetic Myth".


title: The White Goddess

text: Teoksessaan Graves esittelee myös kelttiläistä astrologiaa ja druidilaisen puuhoroskoopin. Puuhoroskooppi on kuitenkin puhdasta mielikuvituksen tuotetta, näennäistiedettä, jota muotoillessaan Graves tukeutui 1600–1800-luvulta peräisin oleviin lähteisiin ja niiden virhetulkintoihin. Graves ei ollut kelttiläisen mytologian asiantuntija ja oikaisikin tutkimuksessaan monia mutkia mielikuvituksen avulla. Kelttiläisen astrologian tai mytologian kanssa sillä ei kuitenkaan ollut mitään tekemistä. Vaikka puuhoroskooppi on täysin kuvitteellinen järjestelmä, sillä on vakaa kannattajakunta ja monet ovat kehittäneet edelleen ja täydentäneet tätä keksittyä ”kelttiläistä astrologiaa”.


title: The White Goddess

text: Gravesin keksimä puuhoroskooppi on järjestelmä, jossa 22 puulajia on liitetty tiettyihin kalenterin jaksoihin. Näinä jaksoina syntyneillä ihmisillä ajatellaan olevan keskenään samantyylinen luonne ja kohtalo, jota myös kyseisen puulajin ominaisuudet kuvaavat.


title: HMCS Toronto (K538)

text: HMCS Toronto (viirinumero K538) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 26. marraskuuta 1953 uudelleen muutostöiden jälkeen Prestonian-luokan fregatiksi. Se palveli Kanadan laivastossa aina huhtikuuhun 1956 saakka, jolloin se siirrettiin Norjan laivastolle. Alus nimettiin Norjan laivastossa ensin "KNM Garmiksi", kunnes se siirrettiin sukellusveneiden emälaivaksi nimellä "KNM Valkyrien".


title: HMCS Toronto (K538)

text: Alus tilattiin 1. helmikuuta 1943 Lauzonista Davie Shipbuilding and Repairing Companylta ja sen köli laskettiin 10. toukokuuta 1943. Alus laskettiin vesille 18. syyskuuta 1943 ja se otettiin palvelukseen 6. toukokuuta 1944.


title: HMCS Toronto (K538)

text: "HMCS Toronto" liitettiin Bermudalla pidetyn koulutuksen jälkeen saattajaryhmä 16:een, joka oli sijoitettu Sydneyyn Nova Scotiaan ("HMCS Protector"). Euroopan sotatoimien päätyttyä alus sijoitettiin koulutustehtäviin, ja se poistettiin palveluksesta 27. marraskuuta 1945, jolloin se sijoitettin reserviin.


title: HMCS Toronto (K538)

text: Alus muutettiin Prestonian-luokan saattuefregatiksi vuonna 1952. Alus palasi palvelukseen 26. marraskuuta 1953, jolloin sen viirinumerona oli FFE 319. Alus poistettiin palveluksesta huhtikuussa 1945.


title: HMCS Toronto (K538)

text: Aluksen päällikköinä palvelivat:


title: HMCS Toronto (K538)

text: Alus lainattiin Norjan laivastolle, joka nimesi sen "KNM Garmiksi". Norjan hallitus lunasti aluksen vuonna 1959. Alus muutettiin sukellusveneiden emälaivaksi, ja se nimettiin vuonna 1965 uudelleen "KNM Valkyrieniksi". Alus romutettiin vuonna 1977.


title: HMCS Penetang

text: HMCS Penetang (viirinumero K676) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 1. kesäkuuta 1954 uudelleen muutostöiden jälkeen Prestonian-luokan fregatiksi. Se palveli Kanadan laivastossa aina huhtikuuhun 1956 saakka, jolloin se siirrettiin Norjan laivastolle. Alus nimettiin Norjan laivastossa ensin "KNM Draugiksi".


title: HMCS Penetang

text: Alus tilattiin kesäkuussa 1942 Davie Shipbuilding and Repairing Companyltä Lauzonista Quebecistä ja sen köli laskettiin 22. syyskuuta 1943. Alus laskettiin vesille 6. heinäkuuta 1944 ja se valmistui vielä saman vuoden lopulla 19. lokakuuta.


title: HMCS Penetang

text: "HMCS Penetang" määrättiin helmikuussa 1945 saattajaryhmä C-9:ään Londonderryyn ja Euroopan sotatoimien päättymiseen mennessä alus oli suojannut seitsemää saattuetta Atlantilla. Se palasi Kanadaan kesäkuussa aloittaen joukkojenkuljetusaluksena St. Johnsin ja Quebecin välillä. Alus poistettiin palveluksesta 10. marraskuuta 1945 sijoitettuna reserviin.


title: HMCS Penetang

text: Alus myytiin vielä 1945 Marine Industries Inc:lle, mutta se lunastettiin takaisin muutettavaksi Prestonian-luokan saattuefregatiksi. Alus palasi palvelukseen 1. kesäkuuta 1954, jolloin sen viirinumerona oli FFE 316. Se palveli uransa lopun koululaivana. Alus poistettiin palveluksesta 25. tammikuuta 1956.


title: HMCS Penetang

text: Aluksen päällikköinä palvelivat:


title: HMCS Penetang

text: Alus lainattiin 1956 Norjan laivastolle, joka nimesi sen "KNM Draugiksi". Kolme vuotta myöhemmin Norja lunasti aluksen. Se romutettiin 1966.


title: Kammiohappo

text: Kammiohappo eli kamarihappo on aiemmin käytetty nimitys rikkihapolle, jota saatiin kammion pohjalta valmistettaessa rikkihappoa lyijykammiomenetelmällä. Kammiohapossa oli rikkihappoa 50–60 prosenttia. Sitä käytettiin sellaisenaan soodan ja superfosfaatin valmistukseen. Kuumassa lyijypannussa haihduttamalla kammiohaposta saatiin "pannuhappoa", jossa oli noin 80 prosenttia rikkihappoa. Koska lyijyastia ei kestänyt väkevämpää rikkihappoa, voitiin sitä väkevöidä kuumentamalla lasi-, platina- tai rauta-astiassa. Rauta-astian tuli olla valmistettu piipitoisesta raudasta. Näin rikkihaposta saatiin 91–92 prosenttista. Sitä voitiin edelleen väkevöidä, tislata ja puhdistaa puhtaan rikkihapon valmistamiseksi.


title: Urbanismi

text: Urbanismi on 1900-luvulla syntynyt suuntaus, joka korostaa kaupunkien merkitystä yhteiskunnallisessa kehityksessä. Urbanismi pitää kaupunkeja uusien ajatusten ja kulttuurin tyyssijoina, ja suuntauksen mukaan kaupungit voivat edistää monimuotoisuuden ja suvaitsevaisuuden kasvua koko yhteiskunnassa. Esimerkiksi sosiologi Émile Durkheim julisti, että suurkaupungit ovat edistyksen kehtoja; niissä jalostuvat uudet ideat, muodit, tavat ja tarpeet levitäkseen sitten muualle. Durkheimin mukaan kaupungeissa ajatukset suuntaavat luonnostaan tulevaisuuteen.


title: Urbanismi

text: Urbanismin käsitteeseen liitetäänkin yleensä ympäristön toimintojen, väestön ja rakenteiden monipuolisuus sekä vaihtoehtojen mahdollisuus. Muun muassa alakulttuurien runsaus ja useiden erilaisten ihmisten kohtaamiset katsotaan urbaanin elämäntavan olennaiseksi piirteeksi.


title: Always

text: Always voi tarkoittaa:


title: Laivakunta

text: Laivakunta eli haaksikunta ( tai "snäckolag") on Pohjoismaissa keskiajalla käytössä ollut hallinnollinen alue, jonka asukkaiden velvollisuus oli merisodan syttyessä varustaa laiva miehistöineen sotaa varten. Alue oli yleensä kihlakunnan osa. Laivakuntia oli Norjassa ja Tanskassa sekä Ruotsin keskiosissa ja rannikoilla. Suomessa niitä oli ainakin Varsinais-Suomessa ja ilmeisesti myös Ahvenanmaalla.


title: Maa-analyysi

text: Maa-analyysi on maaperän, erityisesti kasvien kasvualustana käytetyn maan ainesten laatua ja määrää selvittävä tutkimus. Tavallisesti siinä keskitytään sellaisiin ominaisuuksiin, joilla on merkitystä kasvien menestymiseen. Fysikaalisella eli mekaanisella maa-analyysillä selvitetään maanäytteen maalajitteiden prosentuaaliset osuudet. Karkeammat hiukkaset (kivet, sora, hiekka ja hieta) seulotaan seulasarjalla ja hienoaines lietetään (lieteanalyysi).


title: Maa-analyysi

text: Kemiallisella maa-analyysillä tutkitaan kasveille käyttökelpoisten ravinteiden määrä ja myös mahdollisesti kasveille haitalliset aineet. Se voi olla kaikkien näytteessä olevien aineiden kokonaisanalyysi tai liuotusanalyysi, joka selvittää kasveille sopivassa muodossa olevien aineiden laatua ja määrää. Viljavuustutkimuksessa määritetään kalium, kalsium ja fosfori sekä hivenravinteita. Viljavuustutkimuksen avulla saadaan selville viljelysmaan kalkitus- ja lannoitustarve.


title: Creepy Crawlie

text: Creepy Crawlie on suomalainen punkyhtye, joka toimi aktiivisesti vuosina 2001–2008. Yhtye on suomalaisen feministisen hardcoren edelläkävijä, joka on herättänyt runsaasti keskustelua alan harrastajien keskuudessa. Yhtye julkaisi CD-R-julkaisun vuonna 2002, split-7":n Wörm-yhtyeen kanssa vuonna 2004 sekä pitkäsoiton vuonna 2008.


title: Dick

text: Dick on miehen etunimi, joka esiintyy myös sukunimenä. Sen arvelleen syntyneen englanninkielisten epäonnistuneista pyrkimyksistä ääntää Rikhard-nimeä ranskalaisittain. Etunimenä se oli englantilaisella kielialueella yleinen varsinkin 1900-luvun puoleenväliin saakka. Myöhemmin sanan "dick" saama slangimerkitys on vähentänyt nimen suosiota. Toisaalta Alankomaissa Dick on käsitetty Diederik-nimen lyhentymäksi.


title: Dick

text: Suomessa nimi Dick on vuoden 2009 loppuun mennessä annettu noin 410 henkilölle.Nimeä ei ole suomenkielisessä kalenterissa, mutta suomenruotsalaisen kalenterin mukaan Dickin nimipäivä on 7. helmikuuta. Dick on myös seuraavien henkilöiden sukunimi:


title: Fridtjof Nansen -luokka

text: Fridtjof Nansen -luokka on Norjan laivaston fregattiluokka, johon kuuluu viisi alusta. Luokan alukset muodostavat Norjan laivaston rungon ja ne on nimetty tunnettujen norjalaisten tutkimusmatkailijoiden mukaan. Luokan alukset tilattiin Espanjasta Bazanin telakalta (nykyinen Navantia), ja viimeinen aluksista otettiin palvelukseen tammikuussa 2011.


title: Fridtjof Nansen -luokka

text: Alukset on suunniteltu korvaamaan Oslo-luokan fregatit, joten niiden päätehtäväksi oli suunniteltu sukellusveneidentorjunta. Lopulta ilmatorjunnan tarpeen kasvu ja kehittyneiden kotimaisten merimaaliohjusten käyttöönotto johti monipuolisempaan alukseen. Navantian valitsemisesta toimittajaksi seurasi yhtäläisyyksiä Espanjan laivaston Alvaro de Bazan -luokan aluksiin, joissa oli käytössä muun muassa Lockheed Martinin toimittama AEGIS-järjestelmä.


title: Fridtjof Nansen -luokka

text: Norjan sijainti Naton pohjoisella sivustalla lähellä Neuvostoliiton Barentsinmeren laivastotukikohtia teki siitä kylmän sodan aikana strategisen kumppanin. Tuloksena oli merkittävät taloudelliset panostukset laivastoon sekä estämään Neuvostoliiton sukellusveneiden pääsy Atlantille että suojaamaan Norjan rannikkoa mahdolliselta maihinnousulta. Kylmän sodan loppuaikoina laivaston merkittävimpänä kalustona olivat viisi Oslo-luokan fregattia, jotka oli otettu palvelukseen 1966-1967. Nämä suhteellisen pienet alle 2000 tonnin alukset pohjautuivat Yhdysvaltain laivaston Dealey-luokan saattuehävittäjiin ja ne oli osittain Yhdysvaltain rahoittamia. Oslo-luokan alusten korvaamisen suunnittelu aloitettiin 1990-luvun alussa, jolloin kylmän sodan päättyminen oli jo havaittavissa. Kuitenkin Barentsinmerelle sijoitettu Venäjän pohjoinen laivasto ja sen runsaslukuisat sukellusveneet loivat edelleen suurimman uhan.


title: Fridtjof Nansen -luokka

text: Norjan laivasto määritteli monikäyttöisen aluksen aloittaessaan tarjouskilpailun, joka käsitti mahdollisesti kuuden hankittavan aluksen sekä suunnittelun että toteutuksen vuonna 1997. Vaatimuksista tärkeimpänä oli kuitenkin sukellusveneidentorjuntakyky. Tarjouskilpailu herätti runsaasti huomiota Euroopassa ja Yhdysvalloissa ja tarjouksista valittiin 1998 kolme tarkempaa käsittelyä varten. Nämä kolme olivat:


title: Fridtjof Nansen -luokka

text: Tarjouskilpailua vaikeuttivat lukuisat tekniset, teolliset ja taloudelliset riippuvuudet. Siten ratkaisun tekemisessä tarvittiin poliittista tukea, kun pyrittiin saamaan rahoille mahdollisimman paljon vastinetta. Lopulta todettiin NorEskortin esityksen olevan vaikeuksissa, kun Kvaerner irtautui tarjouksesta. Blohm & Vossin tarjousta pidettiin hyvänä, mutta eniten houkutteli Aegis-järjestelmän mahdollisuudet. Bazánille tiedotettiin toukokuussa 1999, että Lockheed Martinin tutkaan pohjautuva malli valittiin jatkokeskusteluihin.


title: Fridtjof Nansen -luokka

text: Lopulta pitkällisten neuvottelujen päätteeksi vahvistettiin hankinnan hinta. Sopimus allekirjoitettiin 23. kesäkuuta 2000 ja sen mukaan telakka toimittaa viisi fregattia 220 miljardin Espanjan pesetalla, joka vahvistettiin lopulta telakan kanssa 14 miljardiksi Norjan kruunuksi. Kauppa oli siihen astisista Norjan puolustushallinnon kaupoista suurin.


title: Fridtjof Nansen -luokka

text: Alukset tilattiin 23. kesäkuuta 2000 Bazanilta Espanjasta.


title: Navantia

text: Navantia, aiemmin Bazán tai IZAR, on espanjalainen laivanrakennusyritys, joka rakentaa laivoja sekä siviili- että sotilaskäyttöön. Se on Euroopan viidenneksi ja maailman yhdeksänneksi suurin laivanrakentaja. Sillä on telakoita eri puolilla Espanjaa.


title: Samplitude

text: Samplitude on saksalaisen Magix-ohjelmistotalon audiosekvensseriohjelma, joka toimii Windows-alustalla. Vuonna 2014 ohjelmasta julkaistiin versio 13 (Pro X2).


title: Samplitude

text: Ammattikäyttöön ohjelmasta on myös Samplitude Pro -versio, joka tarjoaa käytännössä rajoittamattoman määrän audio- ja midiraitoja, enemmän plugin-efektipaikkoja, AM-efektivalikoiman, Vandal-vahvistinmallinnuksen ja Room Simulator konvoluutiokaiun.


title: Samplitude

text: Samplitude ja Samplitude Pro -ohjelmien suomalainen maahantuoja on espoolainen Studiotec Oy.


title: Jamaikanpyrstökolibri

text: Jamaikanpyrstökolibri ("Trochilus polytmus") on Jamaikan kotoperäinen kiitäjälintu. Se elää Jamaikan pääsaarella aivan saaren itäkärkeä lukuun ottamatta. Carl von Linné kuvaili lajin holotyypin Jamaikalta vuonna 1758.


title: Tarhapyrstökolibri

text: Tarhapyrstökolibri ("Trochilus scitulus") on Jamaikan kotoperäinen kiitäjälintu. Se elää ainoastaan saaren itäkärjessä. William Brewster Outram Bangs kuvailivat lajin holotyypin Portlandin Priestman’s Riveriltä vuonna 1817.


title: Heikki Sorko

text: Heikki Sorko ent. Siren () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanianvääpelinä Valkoisen armeijan jääkärijoukoissa. Myöhempiin Suomen sotiin hän osallistui muun muassa esikuntatehtävissä.


title: Heikki Sorko

text: Sorkon vanhemmat olivat kivenhioja Heikki Siren ja Maria Katarina Punkero-Astren. Hänet vihittiin avioliittoon vuonna 1921 Edit Elisabet Hirsimäen kanssa. Hän kävi kansakoulun ja sen jälkeen Pietarsaaren alemman ja ylemmän käsityöläiskoulun vuonna 1907 sekä Vaasan kauppakoulun vuonna 1913. Hän suoritti vielä yksityisesti pääosan keskikoulukurssia Lahden yhteiskoulussa vuonna 1935. Sotilaskoulutusta hän sai Sotilaspedagogisella kurssilla vuonna 1925 ja Taistelukoulun joukkueenjohtajakurssilla vuonna 1929.


title: Heikki Sorko

text: Sorko toimi kultasepänliikkeen johtajana ennen liittymistään vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 20. elokuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Heikki Sorko

text: Sorko saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi koulutusaliupseeriksi 2. jääkärirykmentin 4. jääkäripataljoonan 2. komppaniaan, josta hänet komennettiin 25. maaliskuuta 1918 viemään sotamiehiä I Täydennyspataljoonaan Vaasaan ja määrättiin siellä 3. komppanian vääpeliksi. Hänet siirrettiin myöhemmin 5. jääkärirykmentin 13. jääkäripataljoonaan, missä hän toimi 3. komppanian vääpelinä. Hän osallistui sisällissodan taisteluihin Kuokkalassa sekä etenemiseen Ollilan kautta Rajajoelle.


title: Heikki Sorko

text: Sorko palveli sisällissodan jälkeen edelleen 5. jääkärirykmentissä, josta muodostettiin myöhemmin ensin Kuopion jalkaväkirykmentti 4 ja sitten Tampereen rykmentti. Rykmentissä hän toimi komppanian- ja esikuntavääpelinä vuosina 1918–1919 ja adjutanttina vuosina 1919-1920 sekä taloudenhoitajana vuosina 1920–1922. Nuorempana upseerina hän toimi vuosina 1922 ja 1926–1928 sekä 1937–1939. Lähettiupseerin tehtäviä hän hoiti vuosina 1922–1923 ja oli väliaikaisena komppanianpäällikkönä vuosina 1923–1926 ja 1928–1933 sekä oli koulutusaliupseerina Reservin aliupseerikoulussa (RAUK) vuosina 1933–1937. Lisäksi hän hoiti Lahden varuskunnan komendantin tehtäviä vuonna 1928.


title: Heikki Sorko

text: Sorko osallistui talvisotaan 3. divisioonan esikunnassa, josta hänet siirrettiin myöhemmin jakoelimen johtoon II armeijakunnan esikuntaan. Esikuntatehtävistä hänet komennettiin myöhemmin Erillinen pataljoona 42:n komentajaksi. Välirauhan aikana Sorko toimi pataljoonan komentajana Pp. Koululutuskeskus 1:ssä, josta hänet siirrettiin komentajaksi 11. divisioonan Kenttätäydennyspataljoonaan. Täydennysjoukoista hänet siirrettiin seuraavaksi komppanianpäälliköksi 12. prikaatiin, josta edelleen vastaanotto- ja jakoelimen päälliköksi Hanhikosken varuskuntaa. Jatkosodan puhjettua hänet komennettiin komppanianpäälliköksi Jalkaväenkoulutuskeskus 16:sta ja edelleen komentajan apulaiseksi Jalkaväkirykmentti 60:een. Rintamajoukoista hänet palautettiin takaisin koulutustehtäviin ja nyt pataljoonankomentajaksi Jalkaväenkoulutuskeskus 9:ään. Vuonna 1942 hänet siirrettiin päällikön apulaiseksi Sotavankileiri 10:een, josta hän sai siirron vuonna 1943 esikuntatehtäviin Aunuksen Ryhmän esikuntaan. Viimeisenä sotavuonna Sorko toimi vankien tarkastajana Sotavankien järjestysleiri 2:ssa ja I:ssä. Hän erosi vakinaisesta palveluksesta vuonna 1945. Hänet on haudattu Lahteen.


title: K. F. Ordin

text: Kesar Filippovitš Ordin (1835 – 5. kesäkuuta 1892 Muolaa) oli venäläinen hovimestari, salaneuvos ja Suomen 1800-luvun historiaan perehtynyt harrastelijatutkija, joka tunnettiin yhtenä ”Suomen-syöjänä” eli Suomen autonomian vastustajana. Hänen 1880-luvun lopulla julkaisemansa tutkimukset ja hänen venäläisissä lehdissä ilmestyneet kirjoituksensa Suomen autonomian syntyvaiheista herättivät paljon arvostelua ja vastustusta Suomessa.


title: K. F. Ordin

text: Ordin opiskeli luonnontieteitä Pietarin yliopistossa, ja valmistuttuaan vuonna 1857 hän loi uransa virkamiehenä Pietarin sotilaskuvernöörin kansliassa. Vuodesta 1861 hän oli sotilaskenraalikuvernöörin kanslian osastopäällikkö ja kuului useisiin Pietarin terveydenhuollon ongelmia käsitelleisiin komitoihin. Hän sai 1865 kamarijunkkarin sekä 1871 keisarillisen hovin kamariherran ja todellisen valtioneuvoksen arvonimet. Ordin kuoli vuonna 1892.


title: K. F. Ordin

text:
Ordin osti vuonna 1870 huvilan Uudenkirkon Kaukjärveltä Karjalan kannakselta – Suomen alueelta – ja törmäsi silloin Suomen ja Venäjän poikkeavien lainsäädäntöjen aiheuttamiin ongelmiin. Ordin koki Suomen viranomaisten kohtelun nöyryyttäväksi. Kertoman mukaan viimeinen pisara oli se, ettei hän voinut kuljettaa edes viinipulloja Pietarista läheiselle huvilalleen ilman että suomalaiset tullimiehet tarkastivat ne ja perivät niistä tullimaksun. Tämän johdosta ja luultavasti myös Venäjän slavofiilisten lehtien Suomea koskevan kriittisen kirjoittelun innoittamana hän ryhtyi 1880-luvulla harrastelijana tutkimaan Suomen lähihistoriaa. Hän opetteli ruotsia ja suomea voidakseen perehtyä aihetta koskeviin alkuperäislähteisiin. Ordinin ensimmäinen Suomea koskenut artikkeli ilmestyi jo 1877 "Sobesednik"-nimisessä lehdessä. Vuonna 1888 Ordin käänsi venäjäksi Leo Mechelinin Suomen valtio-oppia esittelevän pamfletin "Précis du droit public de Grand-Duché Finlande" (”Piirteitä Suomen suuriruhtinaskunnan valtio-oikeudesta”) ja täydensi sen samalla laajoilla alaviitteillä, joilla hän pyrki kumoamaan Mechelinin alkuperäiset päätelmät. Käännöksen otsikko oli "Konstitutsija Finljandi v izlozeni mestnago senatora L. Mehelina" (”Suomen perustuslaki senaattori L. Mechelinin mukaan”).
Vuonna 1889 Ordin julkaisi lähes tuhatsivuisen kaksiosaisen tutkimuksensa "Pokorenije Finljandii" (”Suomen valloitus”), jossa hän laajoihin alkuperäislähteisiin nojaten kumosi suomalaisten vallitsevat autonomiatulkinnat: Ordinin mukaan Porvoon valtiopäivillä 1809 ei vahvistettu mitään Suomen perustuslakeja, vaan pelkästään liitettiin uusi provinssi Venäjän valtakuntaan. Tutkimus sai Venäjän tiedeakatemian palkinnon. Suomessa sitä pidettiin vaarallisena hyökkäyksenä maan autonomiaa vastaan. Muun muassa J. R. Danielson-Kalmari vastasi siihen omalla tutkimuksellaan "Suomen yhdistäminen Venäjän valtakuntaan", jossa hän osoitti Ordinin teoksesta paljon detaljivirheitä ja liioitteluja, vaikka ei kyennytkään torjumaan sen pääväitettä Porvoon valtiopäivistä. Elämänsä viimeisinä vuosina Ordin kirjoitti pietarilaisiin lehtiin kuten "Novoje Vremjaan" ja "Russki Vestnikiin" kymmeniä artikkeleita, joissa puolusti näkemystään Suomen asioista. Hän ajautui tällöin ankaraan sanasotaan erityisesti Mechelinin kanssa.


title: K. F. Ordin

text: Vaikka Ordin ei ehtinyt näkemään Suomen venäläistämiskauden alkua (ks. ensimmäinen sortokausi ja helmikuun manifesti), hänen kansalaisaktiivisuutensa aiheen esiin nostamisessa vaikutti Venäjällä vallitseviin käsityksiin ja tietämykseen Suomen autonomiasta. Ordin on melko lailla unohdettu Suomen historiassa, mutta hän loi pohjaa sille ajattelulle, jota Nikolai Bobrikov ja muut venäläistäjät myöhemmin toteuttivat.


title: K. F. Ordin

text: Ordinin kolmiosaiset kootut teokset julkaistiin Pietarissa 1908–1909 ja ne käsittävät kaikkiaan 55 artikkelia Suomen historiasta. Mukana on myös 1887 "Russki Arhiv" -lehdessä julkaistu alkuperäislähteisiin perustuva elämäkerta Georg Magnus Sprengtportenista otsikolla ”Suomen sankari”. Myöhemmin Ordinin tutkimukset ovat puutteineenkin saaneet tunnustusta myös Suomessa. Esimerkiksi "Pokorenije Finljandii" on arvokas myös lähdejulkaisuna, sillä se sisältää yli 300 sivun verran alkuperäisasiakirjoja, kuten Sprengtportenin ja Mihail Speranskin kirjeitä. Pääosa 1960-luvulta alkaen tehdystä suomalaisesta historiantutkimuksesta on päätynyt vuoden 1809 tapahtumien osalta selvästi lähemmäs Ordinin kuin Danielson-Kalmarin tulkintaa. Jotkut ovat tulkinneet tämän käänteen liittyneen suomettumiseen.


title: Skid Row (irlantilainen yhtye)

text: Skid Row oli vuonna 1967 perustettu irlantilainen rock-yhtye. Se julkaisi 1970-luvun alussa kaksi albumia ennen hajoamistaan.


title: Ranskan ympäriajo 2011

text: Ranskan ympäriajo 2011 oli 98. Ranskan ympäriajo. Kilpailu alkoi 2. heinäkuuta 2011 Vendéen departementista ja päättyi 24. heinäkuuta Pariisin Champs-Élysées'lle. Kilpailuun kuului 10 tasamaaetappia, kolme mäkietappia, kuusi vuorietappia, henkilökohtainen aika-ajo sekä joukkueaika-ajo. Kilpailureitin kokonaispituus oli 3 430 kilometriä. Kokonaiskilpailun voitti australialainen Cadel Evans ennen luxemburgilaisveljeksiä Andy ja Fränk Schleckiä. Alberto Contador sijoittui alun perin viidenneksi. Hän oli kuitenkin antanut edellisvuoden Ranskan ympäriajossa positiivisen dopingnäytteen, ja urheilun kansainvälinen vetoomustuomioistuin, CAS päätti helmikuussa 2012 hylätä kaikki hänen tuloksensa tuosta kilpailusta alkaen. Pistekilpailun voitti Mark Cavendish, mäkikirikilpailun Samuel Sánchez, nuorten kilpailun Pierre Rolland ja joukkuekilpailun Garmin-Cervélo.


title: Ranskan ympäriajo 2011

text: Kilpailussa olivat mukana kaikki 18 UCI Pro -joukkuetta ja lisäksi neljä UCI Continental Circuits -tason tallia.


title: Ranskan ympäriajo 2011

text: Kilpailun suurimpina ennakkosuosikkeina pidettiin Alberto Contadoria ja Andy Schleckiä. Muita kärkisijoille ennakoituja pyöräilijöitä olivat muun muassa Ivan Basso, Janez Brajkovič, Cadel Evans, Robert Gesink, Christopher Horner, Andreas Klöden, Levi Leipheimer, Samuel Sánchez, Fränk Schleck, Jurgen Van Den Broeck ja Bradley Wiggins.        Punaisella kehyksellä merkityt etapit päättyivät mäen tai vuoren päälle.


title: Alessandro Matri

text: Alessandro Matri (s. 19. elokuuta 1984 Sant'Angelo Lodigiano) on italialainen jalkapalloilija, joka pelaa tällä hetkellä Serie A -joukkue SS Laziossa.


title: Alessandro Matri

text: Matri aloitti uransa Milanissa, jossa pelasi kuitenkin vain yhden ottelun. Milanista hän siirtyi lainalle kolmanneksi korkeimmalle sarjatasolle, jossa hän pelasi kahdessa eri joukkueessa. Kaudella 2006–2007 hän pelasi lainalla Serie B -joukkue Riminissä. Kun hänen sopimuksensa Milanin kanssa päättyi, hän siirtyi takaisin Serie A:han, Cagliarin joukkueeseen . Kesken kauden hän siirtyi Cagliarista lainalle Juventukseen.


title: Houkutus (täsmennyssivu)

text: Houkutus voi tarkoittaa seuraavia:


title: Mika Orasmaa

text: Mika Orasmaa on suomalainen elokuvaaja. Hänet on palkittu parhaan kuvauksen Jussilla elokuvista "Joulutarina" ja "Rare Exports".


title: Hans Löhrl

text: Hans Löhrl (25. toukokuuta 1911 Stuttgart - 26. kesäkuuta 2001 Egenhausen, Schwarzwald) oli saksalainen lintutieteilijä ja käyttäytymistutkija.